Cisco: Associate Data Center (CCNA Data Center)\nAssociate Data Center (CCNA Data Center)\nAssociate Data Center (CCNA Data Center) - Audio verzija\nCele kalendarske godine Cisco centar za testiranje, Akademija Oxford nudi zainteresovanima da pohađaju Cisco kurs i obuku za polaganje ispita broj 640 - 911 DCICN i 640 - 916 DCICT. Naime, nakon što oni budu položili ove ispite, zvanično će postati vlasnici Cisco CCNA Data Center sertifikata, na nivou Associate, a u sklopu oblasti Data Center. Posebno moramo da naglasimo da je u pitanju sertifikat koji je dobro poznat na svetskom nivou i izuzetno visoko kotiran, tako da će svako ko bude imao prilike da postane njegov vlasnik moći da aplicira za mnogo veći broj radnih mesta koja su odlično plaćena.\nKao zvanično ovlašćeni Cisco test centar za teritoriju cele naše zemlje, Akademija Oxford naravno organizuje polaganje ovih ispita, ali zainteresovanima nudi još jednu pogodnost. U pitanju je Cisco kurs i obuka za polaganje 640 - 911 DCICN i 640 - 916 DCICT ispita, koja obuhvata sve oblasti koje se proveravaju na tim ispitima, tako da će se oni maksimalno kvalitetno pripremiti za njihovo polaganje. Dobro je naglasiti i to da navedena kompanija često praktikuje da izmeni konkretne oblasti i da u ispitivanje unese oni koje su u bilo kakvoj vezi sa njima, a da ne mora o toj izmeni da obaveštava prijavljene, tako da će i iskusni predavači koji vode ove obuke polaznike da upoznaju sa mnogim srodnim oblastima. Na taj način će se oni adekvatno pripremiti za sve eventualne izmene i znatno lakše proči kroz čitav proces polaganja.\nCisco kurs i obuka za polaganje ispita broj 640 - 911 DCICN i 640 - 916 DCICT se organizuje i kao individualna i kao nastava u grupi, a svaki prijavljeni polaznik ima pravo da odabere koju vrstu nastave će da pohađa. Trebalo bi da prilikom prijavljivanja, odnosno upisivanja naglasi predstavniku test centra za koji tip nastave je zainteresovan, kako bi dobio i detaljne informacije o dinamici, terminima i datumu početka. Tačnije, kod grupne nastave se uvek mora sačekati da se prijavi najmanje četiri polaznika u konkretnoj poslovnici, a kako bi se grupa formirala, stim da ih najviše može biti osmoro prisutno u okviru jedne grupe. U ovom slučaju su i termini i dinamika definisani unapred i za to je zadužen organizator nastave, a u slučaju da nekome odgovara Cisco individualna obuka i kurs za polaganje 640 - 911 DCICN i 640 - 916 DCICT ispita, treba da zna da je način organizovanja potpuno drugačiji. Zapravo, polaznik se sa profesorom u tom slučaju dogovora ne samo o tačnim terminima kada će nastava da se održava, već i o datumu početka, odnosno sa njim precizira dinamiku prema kojoj će se organizovati.\nObavezan je svaki prijavljeni polaznik da zna engleski jezik na višem nivou, jer se i pomenuti ispit i Cisco obuka odvijaju na tom jeziku.\nZainteresovani polaznici mogu da se prijave bilo kog dana u toku kalendarske godine direktno u izabranoj poslovnici test centra, a dozvoljeno im je i da ostvare kontakt sa konkretnom poslovnicom preko telefona, ali i da na zvaničan mejl pošalju sve bitne informacije za prijavu, odnosno da u njemu naglase u kojoj poslovnici želeli da pohađaju Cisco kurs i obuku za polaganje ispita broj 640 - 911 DCICN i 640 - 916 DCICT.\nNastavni program Cisco obuke za polaganje 640 - 911 DCICN i 640 - 916 DCICT ispita\nPraktično rečeno, Cisco obuka i kurs za polaganje ispita broj 640 - 911 DCICN i 640 - 916 DCICT je sačinjena od dva segmenta, uzevši u obzir da se zahteva polaganje i jednog i drugog ispita da bi kandidat bio u mogućnosti da zvanično stekne Cisco CCNA Data Center sertifikat.\nNa prvoj obuci se polaznici, prvenstveno upoznaju sa mrežnim konceptima u okviru Data Center okruženja, baziranih na Cisco NX - OS - u. Uz to će imati mogućnost i da se adekvatno upoznaju sa osnovnim informacijama o funkcijama Data Center Network - a, ali i virtualizacije konfiguracije u okviru konkretne mreže. Fokus druge obuke je usmeren na upoznavanje polaznika sa osnovama Data Center tehnologije, a pod tom se misli najpre na virtualizaciju mreže i servera, opcije skladištenja, te različite mrežne usluge.\nCisco kurs i obuka za polaganje ispita broj 640 - 911 DCICN polaznicima nudi znanja vezana za osnove funkcionisanja mreže, tako da se oni prvo upoznaju sa funkcijama i svrhom korišćenja različitih mrežnih uređaja (Physical network Topologies, Network diagram). Takođe će saznati i koje se komponente zahtevaju da bi bile ispunjene konkretne mrežne specifikacije (Nexus hardware specifications, Nexus licensing requirements, Switches). Nakon toga sledi segment koji se odnosi na korišćenje OSI i TCP/IP modela i srodnih protokola, a kako bi razumeli na koji način funkcioniše protok podataka u sklopu mreže (TCP, IP, UDP).\nSvako ko bude pohađao ovu Cisco obuku će imati prilike da nauči i kako se konfiguriše Switch sa VLAN - om i kako se verifikuje, odnosno na koji način se mogu rešavati konkretni problemi, ali će takođe da bude reči i o Interswitch komunikacijama uz primenu Nexus - a. Sem toga, Cisco kurs i obuka za polaganje 640 - 911 DCICN ispita podrazumeva i oblast koja se odnosi na savladavanje znanja koja se tiču implementaciju IP šeme za adresiranje i IP usluga, kako bi se ispunili određeni zahtevi u okviru preduzeća srednje veličine, a sve to uz primenu Nexus - a. U tom delu će polaznici da se upoznaju i sa osnovnim karakteristikama koje ima IPv 4 i IPv 6, ali i sa primarnim razlikama između njih.\nZavršni deo koji podrazumeva specijalizovana Cisco obuka i kurs za polaganje ispita broj 640 - 911 DCICN se odnosi na osnovne operacije sa ruterom i sa takozvanim Routing - om na Cisco uređajima uz primenu Nexus - a, a polaznici će da nauče i kako funkcioniše postupak konfiguracije i verifikacije, kao i rešavanja problema.\nKada savladaju navedena znanja, polaznici mogu da pohađaju narednu obuku, a napominjemo da Cisco kurs i obuka za polaganje ispita broj 640 - 916 DCICT u potpunosti prati program koji je trenutno aktuelan. Iz tog razloga se oni prvo upoznaju sa osnovnim konceptima Cisco Data Center (SAN, LAN, FabricPath, VDC i ostalo).\nTema naredne oblasti je Data Center Unified Fabric, a posle toga polaznici uče kako funkcionišu opcije za čuvanje podataka u okviru konkretne mreže. Osim što će da nauče šta podrazumeva Initiator Target, polaznici će da steknu i osnovna znanja koja se odnose na SAN veze, ali i na verifikaciju SAN Switch operacija. Isto tako će da nauče i kako se pravilno pristupa verifikaciji Name Server Login, ali i na koji način se pristupa osnovnim podešavanjima, odnosno kako se konfiguriše i verifikuje VSAN.\nDC virtualizacija se izučava u narednom segmentu, gde polaznici uče i kako funkcioniše virtualizacija uređaja i servera, te na koji način je potrebno izvršiti verifikaciju osnovnih podešavanja i opreacija za Nexus 1k.\nPosle toga, Cisco obuka i kurs za polaganje 640 - 916 DCICT ispita upoznaje polaznike sa Unified Computing - om, dok je osnova izučavanja u završnom delu nastave usmerena na savladavanje znanja neophodnih za rad sa Data Center mrežnim uslugama.\nSvaki pojedinačni polzanik treba da zna da su navedene oblasti za sada navedene kao primaran predmet proveravanja na ovim ispitima, ali isto tako mora da ima na umu da profesori ovog Cisco test centra vode računa i o onim segmentima koji su vezani za njih, a o čemu će takođe da bude reči za vreme trajanja pomenutih obuka. Naume, kompanija Cisco ima potpuno pravo da konkretne oblasti u svakom roku promeni, a takođe nije obavezna da o tome obaveštava prijavljene. Iz tog razloga sa sigurnošću kažemo da će svako ko bude pohađao Cisco obuku i kurs za polaganje ispita broj 640 - 911 DCICN i 640 - 916 DCICT imati dovoljan nivo znanja da će moći da, gotovo sigurno dobro odgovori na sve zahteve, pa čak i ako se budu odnosili na oblasti srodne navedenim.\nKome je namenjena Cisco obuka i kurs za sticanje Cisco CCNA Data Center sertifikata?\nKako je zvanično određeno od strane kompanije koja i izdaje Cisco CCNA Data Center sertifikat, Cisco kurs i obuka za polaganje ispita broj 640 - 911 DCICN i 640 - 916 DCICT je primarno namenjena svim osobama koje obavljaju posao administratora Data Center mreža i koji žele da poboljšaju svoje profesionalne kvalifikacije, pošto je u pitanju visoko kotiran sertifikat na svetskom nivou.\nOsim toga, naveden je i zahtev da svako ko se prijavljuje za njeno pohađanje, kao i za polaganje konkretnih ispita mora da poseduje viši nivo znanja engleskog jezika.\nKada i gde se održava Cisco kurs i obuka za polaganje 640 - 911 DCICN i 640 - 916 DCICT ispita?\nKako se Cisco obuka i kurs za polaganje ispita broj 640 - 911 DCICN i 640 - 916 DCICT odvijaju prema pravilima individualne, ali i grupne nastave, tako se i princip njihovog organizovanja razlikuje.\nU jednoj grupi može biti prisutno najmanje četvoro, a najviše osmoro polaznika istovremeno, a za početak tog tipa obuke se mora sačekati prijava minimum 4 osobe u odabranoj poslovnici. Pošto bude bila oformljena grupa od minimalnog broja članova, svi oni koji su izvršili prijavu će dobiti informaciju od zvaničnog lica ovog test centra kada kurs počinje i u kojim terminima, to jest prema kojoj dinamici će se nastava odvijati.\nBudući da se individualni Cisco kurs i obuka za polaganje 640 - 911 DCICN i 640 - 916 DCICT ispita organizuje za po jednog polaznika, to će on imati obavezu da se sa ovlašćenim profesorom dogovori prvo o datumu početka, a potom i o terminima i dinamici.\nprijavljivanje se može izvršiti preko mejla ili broja telefona izabrane poslovnice, a zainteresovani može da dođe lično u njene prostorije i na taj način se prijavi\ndirektno u poslovnici u kojoj se organizuje Cisco kurs i obuka za polaganje ispita broj 640 - 911 DCICN i 640 - 916 DCICT polaznici treba da izvrše sva plaćanja na koja su se obavezali\nneophodno je da svaki prijavljeni ima viši nivo znanja engleskog jezika\nSpisak gradova - Cisco sertifikati\nAssociate Cloud (CCNA Cloud)\nProfessional Cloud (CCNP Cloud)\nAssociate Collaboration (CCNA Collaboration)\nProfessional Collaboration (CCNP Collaboration)\nAssociate CyberOps (CCNA CyberOps)\nProfessional Data Center (CCNP Data Center)\nAssociate Design (CCDA)\nProfessional Design (CCDP)\nAssociate Routing & Switching (CCNA Routing & Switching)\nProfessional Routing & Switching (CCNP Routing & Switching)\nAssociate Security (CCNA Security)\nProfessional Security (CCNP Security)\nAssociate SP (CCNA SP)\nProfessional SP (CCNP SP)\nAssociate Wireless (CCNA Wireless)\nProfessional Wireless (CCNP Wireless)\nAssociate Industrial (CCNA Industrial)\nKontakti po gradovima - Cisco: Associate Data Center (CCNA Data Center)


Makronova centristička stranka Republika u pokretu (LREM), koja je prvi put učestvovala na regionalnim izborima jer nije postojala kad su prethodni održani 2015, odnela je prema projekcijama oko 10 odsto glasova, tek dovoljno da dobije kartu za drugi krug izbora 27. jula. I, kako navodi “Vašington post”, nije vodila ni u jednom od 12 kopnenih regiona.\nNi Nacionalno okupljanje Marin Le Pen nije prošlo bolje – svega oko 19 odsto glasova, procena je Ipsosa.\nObe partije zaostale su za konzervativnom, centralno-desnom Republikanskom partijom, koja je osvojila oko 29 odsto glasova i vlada u sedam regiona. Nakon republikanaca i Okupljanja, na listi su se nanizali Socijalistička, Zelena partija, LREM i ultralevičarska Nepokorena Francuska\nDok je za Le Penino Nacionalno okupljanje bilo prognozirano da odnese pobedu u najmanje jednom regionu, za Makronovu partiju nije projektovana pobeda ni u jednom od kopnenih regiona.\nJedna od Makronovih poslanica Aurora Berž opisala je slabe rezultate svoje partije "demokratskim šamarom u lice svih nas". Očekivalo se da Nacionalno okupljanje u prvoj rundi osvoji najmanje jedan od 14 regiona prvi put u istoriji. Ali, to se nije dogodilo.\n“Dejli mejl” piše da je Makronova partija imala katastrofalnu prolaznost na ključnim regionalnim izborima, dok konzervativci tvrde da su “slomili vilicu” Nacionalnom okupljanju, čija se liderka nadala velikom uspehu pre nego što započne predsednička trka.\n- Rezultati pokazuju da francuski glasači nisu većinski podržali ni Le Peninu partiju ni Makronovu – rekao je lider francuskih socijalista Olivije Fore.\nPodrška Makronovoj stranci bila je posebno niska u regionu O de Frans.\nMakron sa glasačima\nSa rekordno niskim odazivom glasača – manje od 35 odsto – Makron može bar da se uteši činjenicom da ni Le Pen nije prošla ništa bolje. Kad je izlaznost niska, to obično ide na ruku ekstremističkim partijama poput Nacionalnog okupljanja, ali ovog puta to se nije dogodilo.\nČak je i ministar unutrašnjih poslova Francuske Žerald Darmanen na “Tviteru” ocenio da je rekordno niska izlaznost glasača “posebno zabrinjavajuća”.\nNacionalno okupljanje vodilo je nedelju u prvoj rundi regionalnih izbora na ključnom regionalnom frontu, ali je stranka prošla gore nego što su mnoge ankete mogle da predvide. Sa predsedničkom trkom udaljenom manje od godinu dana, predizborna istraživanja pokazala su da Le Penina partija vodi u čak šest od 12 kopnenih regiona.\nIpak, ankete u nedelju uveče pokazale su da desničarska partija jedva da vodi u regionu Provansa-Alpi-Azurna obala, oko Marselja, drugog najvećeg grada Francuske.\n- Naši glasači nisu izašli – požalila se Le Pen u nedelju uveče i urgirala pristalice da se mobilizuju za drugu rundu izbora sledeće nedelje.\nOna je za loš rezultat okrivila malu izlaznost na izborima na kojima je apstiniralo 66 odsto glasača i opisala to kao “građansku katastrofu”. Okrivila je i vladinu vladinu neposobnost da narodu ulije veru u političke institucije.\n- Hajde da budemo realni - izbore je obeležila brojna i istorijska apstinencija glasača od blizu 70 odsto zbog nepoverenja u izborni sistem, koji ostavlja glasačima utisak da ništa ne može da se promeni, da je sve oduzeto – rekla je Le Pen, koja se nije kandidovala za izbore, ali vodi kampanju.\nDruga runda u regionu oko Marselja bila bi prva takva pobeda da ultradesnicu Francuske, ukazuje “Vašington post”. Le Penina stranka je pokušala da se predstavi kao deo rekalibrisanog političkog mejnstrima, ali se mučila da ubedi glasače da je dorasla zadatku upravljanja. Ako bi se našla na čelu pomenutog regiona, to bi moglo promeniti stavove i doneti glasove u njenu korist, kažu analitičari.\n- Ona deluje manje ekstremno u očima Francuza, manje opasno po demokratiju nego što je izgledala pre deceniju – kaže analitičar Ipsosa Bris Tanturije.\nNacionalno okupljanje se nada da će im rezultati regionalnih izbora biti polazna tačka za predstojeće predsedničke izbore.\n“Slomili smo im vilicu”\nGzavije Bertran, republikanski kandidat koji takođe planira da uđe u trku za predsednika sledeće godine, osvojio je 44 odsto glasova u severnom regionu O de Frans, ispred Sebastijana Šenua iz Nacionalnog okupljanja koji je dobio 24 odsto.\nFoto: Sarah ALCALAY / Profimedia\n- Pre pet godina bili smo drugi u prvom krugu, ali ovog puta su nas stanovnici O de Fransa očigledno stavili u vođstvo – rekao je on slaveći ulazak u drugi krug regionalnih izbora.\n- Zahvalio bih se svima koji su pokazali svoje poverenje u nas… Slomili smo vilicu Nacionalnom okupljanju – rekao je Betrand.\nNjegova pobeda na severu i republikanke Valeri Pekres u regionu Pariza mogla bi mu ojačati šanse da postane predsednički kandidat konzervativaca 2022. i ozbiljan rival trke. Ali, neki analitičari kažu da su rezultati regionalnih izbora uglavnom posledica lokalne dinamike u kombinaciji sa apstinencijom glasača i da se stoga ne mogu smatrati merom veće političke slike u Francuskoj.\nUvertira za predsedničku trku\nFrancuzi su u nedelju izašli na birališta u 14 francuskih regiona, a bilo je više od 15.700 kandidata za 4.100 mesta u lokalnim parlamentima. Druga runda regionalnih izbora u Francuskoj održaće se sledeće nedelje. Osim biranja regionalnih veća, glasači takođe biraju predstavnike za preko 100 departmanta (okruga).\nRegionalni izbori u Francuskoj - Pariz\nFrancuska ima centralizovani politički sistem i regionalni izbori retko plene pažnju javnosti, međutim, sada se prate sa posebnom pažnjom jer je predsednička trka udaljena svega godinu dana i biće test za Makrona i njegove rivale.\nRegionalni izbori u Francuskoj samo su uvertira za predsedničku trku koja će se održati 2022. ali i test za kandidate. Le Pen je sišla sa mesta lidera svoje stranke ranije ove godine kako bi se okrenula predsedničkim izborima. Ipak, ona je i dalje najuticajnija figura Nacionalnog okupljanja i pokušala je da ga oblikuje kao mejnstrim političku stranku.\nMakron je bio suočen sa Le Penovom na predsedničkim izborima 2017, a sada može samo da se nada da će taj uspeh ponoviti i 2022.\nSumnje u sposobnost\nNakon izazovne godine obeležene pandemijom i pratećim restrikcijama, Makron se našao na nesigurnom tlu i ovonedeljni rezultati mogli bi biti rani znak upozorenja za njega uoči predsedničkih izbora. Ankete već predviđaju usku trku između Makrona i Le Pen, ali analitičari ukazuju da se proteklo glasanje ne treba tumačiti kao precizan barometer političkih stavova Francuza.\nLe Penina stranka je pokušala da predstavi Makrona kao slabog po pitanju bezbednosti i migracija, dok je Markon usmerio napore na desničarske glasače koji dele njen kriticizam – zatražio je više akcije na planu deportovanja migranata bez dokumenata a njegova vlada je pogurala niz kontroverznih zakona kroz parlament da proširi ovlašćenja nadzora i policije.\nNedeljno glasanje, međutim, baca sumnju na njegovu sposobnost da se takmiči za podršku francuske desnice. U regionu Provansa-Alpi-Azurna obala njegova LREM je izabrala da podrši republikanskog kandidata kako bi odbili desnicu, koja se i dalje nada pobedi u toj oblasti sledeće nedelje. Neki se zbog toga pitaju da li bi republikanci bili bolji partner za koaliciju sa desnicom nego Makronova partija.\n- Očito je da su republikanci razdirani između onih bliže Makronu i predsedničkoj većini i onih bliže Nacionalnom okupljanju – rekao je Žil Ivaldi, istraživač Francuskog nacionalnog centra za naučna istraživanja.\nPobeda Nacionalnog okupljanja u regionu, kako je ocenio, mogla bi stvoriti probno tlo za koaliciju između centralne desnice i ultradesnice.


Ne slažem se sa onima koji kažu da je Vlada Srbije uvela aktuelne mere u političke svrhe, a ne zbog borbe protiv širenja pandemije virusa Covid-19, kaže američki ambasador u Srbiji Entoni Godfri.\n- Mere su restriktivne, ali razumne i podržane od strane naučnika - rekao je Godfri.\n- Čuo sam kritike o tome da mere Vlade Srbije, u cilju sprečavanje širenja virusa, zapravo nisu u tom cilju, već u političke svrhe. Ja ne smatram da je tako. Vidim da je Vlada Srbije usvojila veoma striktne, ali takođe veoma razumne mere koje podržavaju naučnici - naglasio je Godfri tokom onlajn konferencije "Srpsko-američki odnosi pred izazovima COVID-19".\nGodfri je pozvao sve da poštuju mere vlade u Srbiji kako bi se, kaže, "prevazišao pik ove krize što je pre moguće".\nDodao je da je potrebno da svi zajedno rade, uključujući i međunarodnu zajednicu, "i da ostavimo ovu krizu iza nas".\nUpitan da precizira šta je podrazumevao pod tim da Srbija i SAD ulaze u novo poglavlje srpsko-američkih odnosa tokom ove krize i nakon nje, Godfri je rekao da je hteo da kaže upravo to što je rekao, te da SAD rade na tome kako na najbolji mogući način da podrže Srbiju i Zapadni Balkan da izađu iz krize.\n- Reč je i o podršci Evropske banke za obnovu i razvoj, o razvoju finansijske korporacije, nastavku razvoja institucija, a sve u cilju kako bi Srbija mogla da odgovori na slične izazove i krize - naveo je on.\nAmerički ambasador kaže da srpsko-američka saradnja postaje važnija nego ikada ranije, navodeći da će obe zemlje prevazići krizu sa Covid-19 što je pre moguće.\nGodfri je kazao da su i pre krize SAD i Srbija zajedno radile da ojačaju poziciju Srbije i poručio da će se sa tim nastaviti.\n- Mi delimo isti cilj da Srbija i SAD izađu iz ove krize jače nego ikada - rekao je Godfri i zahvalio što je srpska vlada, nakon što su zatvoreni međunarodni letovi, pomogla u vraćanju američkih državljana, te podsetio na svoju jučerašnju izjavu da će Srbija i SAD radeći zajedno pobediti Covid-19 i da će to voditi u novo poglavlje srpsko-američkih odnosa.\nOn je podsetio da je Kongres odobrio 2,7 milijarde dolara za pomoć državama koje se suočavaju sa korona virusom i napomenuo da će i Srbija dobiti jedan deo sredstava.\nPomoć EU i Rusije\nGodfri je kazao da nije zabrinut zbog pomoći Rusije i Kine Srbiji, već da je srećan zbog toga, kao i zbog pomoći koju Evropska unija takođe pruža u ovim trenucima.\n- Građani Srbije treba to da razumeju kao jak signal da je Evropa posvećena Srbiji i u ovim trenucima. Strateški cilj ostaje da Srbija psotane deo EU, predsednik (Aleksandar) Vučić je posvećen, a mi smo tu da pomažemo koliko možemo - rekao je Godfri.\nOn je naveo da je pozicija Srbije u ovim trenucima veoma dobra, navodeći da ima stabilan bankarski sistem i snažnu fiskalnu politiku.\nStajers: Izazovno vreme\nKongresmen SAD Stiv Stajers i Kopredsedavajući srpskog kokusa osvrnuo se na odnose Beograda i Prištine i ponovio da je važno da kosovska vlada ukine takse kako bi se nastavili pregovori.\n- Ovo je izazovno vreme u svetu sa kojim se suočavamo. Ali sada takođe imamo sjajnu priliku, pored postojećih izazova, da doprinesemo miru. Zaista cenim šta je srpska vlada učinila u povratku Amerikanaca koji su bili u Srbiji tokom krize Covid-19. To je dodatni dokaz izuzetnih odnosa koje postoje između SAD i Srbije, rekao je Stajvers - zaključio je on.


RTS :: Mioljević: Niko ne može da predvidi kretanje epidemije, moramo biti strpljivi\nKoronavirus u Srbiji Mioljević: Niko ne može da predvidi kretanje epidemije, moramo biti strpljivi\nsubota, 17. okt 2020, 06:00 -> 21:10\nMioljević: Niko ne može da predvidi kretanje epidemije, moramo biti strpljivi\nNiko ne može da predvidi kako će se kretati epidemija u narednih nedelju, dve ili u narednom mesecu, poručuje epidemiolog Vesna Mioljević. Ističe da je sigurna da će se medicina i čovečanstvo zajednički uskoro izboriti sa epidemijom, kao i da moramo biti strpljivi, jer se ništa ne događa preko noći.\nDoktorka Vesna Mioljević je, gostujući u "Beogradskoj hronici", apelovala da svi budemo odgovorni, ali i razumni i da prihvatimo nove mere koje je usvojio Krizni štab.\nNa pitanje da li epidemiologija nema da nam ponudi ništa novo nego što je nudila i pre 100 godina – maske i distanca, doktorka kaže da je epidemiologija nauka koja spada u grupu preventivnih grana medicine.\nNaglašava da bilo koji epidemiolog sada u svetu ne može ništa drugo reći osim da se od kovida štitimo nošenjem maski, higijenom ruku i održavanjem distance.\nKada je reč o promeni starosne strukture obolelih, Mioljevićeva kaže da iskustva koja imamo u odnosu na period mart–april i jun–jul pokazuju da se promenila starosna struktura obolelih od kovida-19.\nDodaje da sada ima više mladih kod kojih je registrovano ovo oboljenje.\n"Sa jedne strane činjenica je da su stariji sugrađani bili disciplinovaniji, slušali mere, bili uplašeni za svoje zdravlje i više poštovali mere", ističe doktorka.\nNaglašava da mladi, u punoj zrelosti često prve simptome ne prepoznaju, idu na posao, ne javljaju se odmah lekaru i to je možda razlog zašto su kod mladih osoba bili teži klinički oblici bolesti.\nUkazala je na to da je zadatak epidemiloga prvo da prikuplja sve podatke koji su potrebni da bi se obradila bilo koja epidemija, ali još važnije da te podatke analizira.\n"Jako je bitno iz tog razloga svakodnevno znati koliki je broj testiranih osoba, pozitivnih osoba i da pratimo trend iz nedelje u nedelju, meseca u mesec", objašnjava doktorka.\nNavela je da niko ne može da predvidi šta će biti u narednih nedelju, dve ili narednom mesecu, ali da nam svakako predstoji sezona respiratornih infekcija koje su uobičajene za ovo doba godine. Istakla je da je veoma važna vakcinacija protiv gripa kao mera prevencije.\n"Što se više nas vakciniše to je kolektivni imunitet bolji i jači, tako da na izvestan način možemo da zaštitimo i one koji se nisu vakcinisali", poručuje Mioljevićeva.\nIstakla je da nije mogla ni da predvidi kada je upisala specijalizaciju da će se jednog dana u svojoj karijeri suočiti sa ovakvom pandemijom.\n"Na specijalizaciji smo učili o mogućnosti nastanka ovakvih epidemija, ali život je nepredvidiv, priroda je nepredvidiva, evolucija je takva da nam donosi i ovakve situacije. Sigurna sam da će se medicina i čovečanstvo zajedničkom borbom uskoro izboriti sa epidemijom", poručuje Mioljevićeva.\nDodaje da moramo biti strpljivi, jer se ništa ne događa preko noći.\n"Ova pandemija će svakako trajati ove zime i na proleće, možda i do kraja godine, ali svakako ćemo naučiti da živimo sa ovim virusom", zaključila je doktorka Mioljević.\nBez novih mera u domovima za stare, apel zaposlenima da se čuvaju kako ne bi uneli virus


Sastanak Ahmetović – Mayne: Pitanje azila u BiH bolje riješeno nego u nekim zemljama EU – Informer\nBosna i Hercegovina ima bolje riješeno pitanje azila i rješavanja izbjegličkog statusa čak i od nekih zemlja članica Evropske unije, zajednički je konstatirano danas na sastanku zamjenika predsjedavajućeg Vijeća ministara i ministra sigurnosti BiH Sadika Ahmetovića i predstavnika UNHCR-a za BiH Andrewa Maynea.\nMinistar Ahmetović je naglasio da je to veliki napredak imajući u vidu da je BiH samo prije 16 godina bila zemlja koja je imala problema s izbjeglicama i čijih je više od milion građana bilo zbrinuto u drugim zemljama Evrope i svijeta.\nIstaknuto je da se veoma dobri odnosi ovih dviju institucija ogledaju i u saradnji na izmjenama Zakona o azilu, koji bi uskoro trebalo da se nađe pred Vijećem ministara BiH, a kojim će se dodatno poboljšati procedure rješavanja zahtjeva tražilaca azila u našoj zemlji.\n„Migracije predstavljaju sigurnosni i svaki drugi izazov ne samo za BiH već i druge zemlje.\nNaš prioritet je očuvanje sigurnosti u zemlji, ali isto tako smo opredijeljeni da poštujemo sva ljudska prava tražilaca azila, koja proističu iz brojnih konvencija koje je BiH potpisala“, naglasio je Ahmetović.


NA PRVOM STE MJESTU - Satiricari u Becu\nSatiričari u Beču\nHumorom predstavili promene u Srbiji\nSrpski kulturni forum (SKF) je 23. oktobra u Beču ugostio najistaknutije satiričare iz Srbije, a sledeća tri dana to je učinilo Srpsko kulturno-prosvjetno društvo "Prosvjeta" za Austriju.\nDupke puna sala Klaviergalerie u ulici Kajzerštrase u centru Beča obećavala je dobar provod i pre nego što su istaknutni predstavnici srpske satire: Bojan Ljubenović, Dragan Minić Karlo, Aleksandar Čotrić, Slobodan Simić i Vladimir Ćalić počeli da čitaju svoje kako antologijske, tako i aktuelne aforizme i priče.\nOd poslednjeg gostovanja satiričara u Beču protekle su gotovo tri godine. Za to vreme došlo je do velikih turbulencija u političkom i u javnom životu Srbije. U toj novonastaloj tragikomičnoj situaciji, jedna od retkih plodnih grana koja, u moru banalnosti, još doživljava svoj cvat su, upravo, književni humor i satira.\nAleksandar Čotrić je u uvodnom obraćanju podsetio da je prva srpska knjiga aforizama "Mali bukvar za veliku decu", autora Mihaila Maksimovića, objavljena u Beču 1792. godine, te da su u ovom gradu živeli i stvarali aforističari svetskog glasa Stanislav Ježi Lec i Karl Kraus.\nGosti iz Beograda, večiti borci s vetrenjačama u borbi za slobodu mišljenja, kritičari svega i svakoga, pobrinuli su se da bečku publiku na sebi svojstven kritičan i satiričan način, svojim ubojitim humorom, podrobno obaveste o promenama koje su nastupile u Srbiji i regionu.\nOvaj "poker asova, plus kec iz rukava", kako sebe nazivaju, govorio je o večnim temama ljubavi, braka, muško-ženskih odnosa, ali i o neiscrpnim i uvek aktuelnim političkim temama, koje su posetioci ove manifestacije ispratili burnim aplauzima i smehom do suza.\nBojan Ljubenović je čitao priče iz svoje nove knjige "Pisma iz Srbije", Dragutin Minić Karlo je predstavio knjigu "Mini priče", Slobodan Simić je kazivao aforizme iz zbirke "Trnovita kruna", a Aleksandar Čotrić je publiku upoznao sa aforizmima iz knjige "Dobre vibracije". Vladimir Ćalić je posetioce zasmejao aforizmima iz prve zbirke koju priprema za štampu.\nOvom prilikom, petorica satiričara još jednom su pokazala zašto se srpski aforizam i priča već nekoliko decenija nalaze u samom svetskom vrhu po kvalitetu i broju vrhunskih autora i zašto ih s pravom smatraju novim srpskim brendom.\nGosti iz Beograda imali su u Beču još tri zapažena i izuzetno posećena nastupa - 24. oktobra u kafeu "Tutti frutti" i 25. i 26. oktobra u crkvenim salama u trećem i drugom bečkom okrugu, u organizaciji Srpskog kulturnog i prosvjetnog društva "Prosvjeta". Tom prilikom predstavljena je i knjiga "O ljubavi s ljubavlju", objavljena u izdanju "Pčelice", u kojoj se nalaze dečji iskazi i aforizmi za decu na temu ljubavi, a čiji su autori Svetlana Matić iz Beča i Aleksandar Čotrić.


Brnabić: Prioritet rast BDP-a - Društvo - Dnevni list Danas\nPočetna » Društvo » Brnabić: Prioritet rast BDP-a\n0Piše: FoNet 02. marta 2018. 15.36\nBrnabić je podsetila da je planirano da rast BDP u 2018. godini bude 3,5 odsto. „Dobro smo startovali“, ocenila je Brnabić na konferenciji za novinare u Vladi Srbije. Ona je rekla da je planirano da u prvom kvartalu ove godine rast bude 3,9 odsto.\nBrnabić je rekla da je januar bio dobar, ali je dodala da se ona „ne bi opuštala“ i da je važno da se prati situacija.\n„Moramo na mnogo ozbiljniji i na mnogo više strateški način da radimo na BDP da bismo ove godine ostvarili projektovanih 3,5 odsto, a da bi u godinama koje su pred nama on bio četiri odsto i više, zato što je to ono što nam treba da bismo u doglednom vremenu dostigli zemlje Evropske unije“, rekla je Brnabić.\nPrema njenim rečima, važno je da svi planirani projekti „krenu na vreme“. „Veliki deo toga zavisi od građevinarstva i infrastrukture“, rekla je Brnabić.\nOna je rekla da je planirano da se u kapitalne projekte ove godine, iz budžeta, uloži 128 milijardi dinara.\n„Moramo da budemo efikasni da bismo ta sredstva povukli, odnosno iskoristili i da bi se ona dobro odrazila na BDP“, istakla je Brnabić i dodala da se nastavlja investiranje u sisteme za navodnjavanje.\nBrnabić je rekla da će Ministarstvo poljoprivrede ove godine investirati u elektrifikaciju polja i automatsku protivgradnu zaštitu.\n„Mnogo više ćemo raditi sa Ministarstvom privrede da se neki od stečajeva, na koje čekamo decenijama, završe da bismo tu mogli da pokrenemo proizvodnju“, rekla je Brnabić.\nUpitana da li može da potvrdi pisanje nekih medija da je auto-kompanija, čiji je dolazak u Srbiju najavljen, „MD Elektronik“ iz Nemačke, Brnabić je odgovorila da to ne može da potvrdi.\nOna je rekla da takve informacije mogu da ugroze tako važnu investiciju.\n„Dok god se ne potpišu ugovori i dok god sam investitor ne odluči da obznani da investira u bilo koju određenu zemlju Vlada ne može takve stvari da objavljuje zato što bi to ugrozilo investiciju“, rekla je Brnabić.\nOna je, međutim, potvrdila da Vlada ima finalne razgovore sa dva ozbiljna investitora za više hiljada radnih mesta.\n„Nadam se da ćemo to moći da obznanimo u narednih nekoliko nedelja“, rekla je Brnabić.\nana brnabic, bdpBeograd


Nova energetska direktiva EU ide na ruku fosilnoj industriji - Biznis i Finansije\nHome\tTekstoviB&F Plus\tNova energetska direktiva EU ide na ruku fosilnoj industriji\nInformacije koje je pre dve nedelje objavio britanski medij Gardijan o novoj energetskoj direktivi Evropske unije koja će ukinuti prioritet napajanja energetskih mreža solarnom ili energijom vetra pred fosilnim izvorima, pokazuju se, izgleda, kao tačne. Iako se objava osam tekstova ove regulacije, nazvane “Zimski paket” očekuje 30. novembra, njen sadržaj nije tajna.\nOrganizacije koje se bave klimatskim pitanjima upozoravaju da izostavljanje ograničenja emisije CO2 iz člana 23. Zimskog paketa omogućava prikrivene subvencije za elektrane napajane ugljem. Ovo se odnosi na načelo da potrošači koji su ugradili obnovljive izvore energije u svoje domove, viškove tako dobijene energije prodaju velikim javnim ili privatnim energetskim mrežama koje onda imaju obavezu prioriteta potrošnje ove energije nad klasičnom (ugalj, nuklearke). Novim paketom zakona tog prioriteta više nema.\nObnovljivi izvori energije ne samo što postaju sve efikasniji (osim veće iskoristivosti, radi se i na unapređenju skladištenja ovih izvora – npr. uz pomoć baterija električnih automobila – što je zbog nestalnosti obnovljivih izvora veliki problem) već postaju jeftiniji od fosilnih goriva (osim uglja). Uprkos tome što neke zemlje u Europi najavljuju i do 100 posto proizvodnje energije iz obnovljivih izvora (jer su se zagađujuće industrije preselile u zemlje u razvoju), Evropa ne iskorišćava dovoljno ove potencijale, pa su tako nedavno i evropski proizvođači solarnih panela zatražili od Evropske komisije ukidanje antidampinških carina na proizvode iz Kine jer takve carine ne samo što usporavaju razvoj ovog sektora, nego ograničavaju i otvaranje novih radnih mesta. Upozoravalo se takođe da zbog daljeg podsticanja potrošnje fosilnih goriva ulaganja u obnovljive izvore energije u Evropi padaju iz godine u godinu, uprkos tome što smer razvoja ovih energenata ide suprotnom putanjom.\nSvega mesec i po dana nakon što je ponosno potpisala i krenula u ratifikaciju neambicioznog Pariskog sporazuma o zaustavljanju posledica klimatskih promena, Evropska unija uz diskurs “postavljanja potrošača u središte energetske mreže”, a istovremenim ukidanjem ograničenja emisije CO2 u ovom kontekstu radi suprotno od deklarisanih političkih ciljeva.\nRadi se navodno o ustupku Poljskoj čija industrija zavisi od elektrana na ugalj, a koja je već u lošim odnosima sa Komisijom zbog potencijalnog gubitka tranzitnih poreza za transport ruskog gasa koji bi uskoro, ukoliko se realizuje izgradnja gasovoda Severni tok 2 (ideja najvećih evropskih kompanija koje se bave fosilnim gorivima), mogla umesto preko Poljske da ide preko Nemačke. Međutim, više od toga, radi se o još jednom ustupku najvećim evropskim energetskim kompanijama, a na štetu svih proizvođača-potrošača obnovljivih izvora energije.\nNačelo prema kojem proizvođači energije dobijene iz obnovljivih izvora viškove prodaju energetskim kompanijama, nastalo je zbog nepostojanja tehnologije skladištenja ove energije. Takva razmena omogućuje uštede u kupoprodaji energije iz fosilnih izvora. Zauzvrat, u visokofunkcionalnoj mreži obnovljivih izvora energije sutrašnjice, potrošači ne samo da neće plaćati visoke cene energije (mreže skladištenja će ipak trebati održavati) već će i sami ostvarivati neke prihode koji bi na kraji mogli prestići i neke troškove. Dok druge zemlje, posebno Kina (ali i skandinavske zemlje, Holandija i neke arapske zemlje), traže načine za proširenje mreže obnovljivih izvora energije i povećanja potrošnje, ali značajno povećavaju ulaganja, EU je čini se odustala od globalnog primata nad ovim delom tržišne utakmice. Pritom, potpuno slobodna od demokratske kontrole i bez straha od gubitka vlasti, ne razmišlja dugoročno ni o sopstvenom opstanku ni o interesima 800 milijuna ljudi koji joj gravitiraju, već poraznim klimatsko-energetskim ciljevima koje sebi postavlja primarno vodi računa o profitnom interesu najvećih evropskih fosilnih kompanija.


BORCI SE SPREMAJU DA OBELEŽE 4. I 7. JULI - MEDIJA CENTAR BOR );\nBORCI SE SPREMAJU DA OBELEŽE 4. I 7. JULI\nLopovi oskrnavili i pokrali bronzane i mesingane ploče na spomenicima u Boru, Zlotu i Šarbanovcu\nOpštinski odbor boraca i potomaka oslobodilačkih ratova Bor ( SUBNOR) zaključio je na jučerašnjoj sednici da će, zajedno sa boračkim organizacijama Boljevca, organizovati, kao i do sada, svečane i dostojanstvene skupove za Dan boraca i Dan ustanka naroda Srbije, 4. i 7. jul. Posebno se predviđa program za 7. jul , na Valja Rožu, gde se očekuje veći broj građana iz Bora, Zaječara i Boljevca.\nAnalizirajući protekli polugudišnji rad, članovi Opštinskog odbora su konstatovali da se program aktivnosti ostavruje i da su obeleženi svi značajniji datumi vezani za oslobodilačke ratove srpskog naroda. Apelovano je na vlast da se više pobrine za čuvanje spomenika i spomen obeležja koja se u poslednje vreme skrnave i uništavaju. Navedeni su primeri ukradenih mesinganih i bronzanih ploča sa spomenika u Zlotu, Šarbanovcu i Boru.


Pravila o zaštiti privatnosti – Pensión Easo, zvanični veb sajt | Pansioni u gradu San Sebastijan\nOva Izjava o zaštiti privatnosti se odnosi na veb sajt www.pensioneaso.com koji je u vlasništvu i kojim upravlja objekat Pensión Easo. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.pensioneaso.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@pensioneaso.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@pensioneaso.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@pensioneaso.com . Takođe, svoja pitanja i nedoumice možete da uputite lokalnim organima za zaštitu podataka.


Hrvatska uvodi VAR tehnologiju - Sport - Dnevni list Danas\nPočetna » Sport » Hrvatska uvodi VAR tehnologiju\nFudbalski savez Hrvatske (HNS) završio je edukaciju sudija i sve aktivnosti neophodne za uvođenja tehnologije VAR, koja se finansira kroz program FIFA Forward, objavio je na svojoj internet stranici HNS.\nEdukaciju je, kako se navodi, prošlo 11 pomoćnih video sudija (VAR), 13 pomoćnih VAR sudija (AVAR), 16 sudija za suđenje utakmica uz sistem VAR i pet tehničara. Predsednik Komisije fudbalskih sudija HNS i projekt-menadžer VAR za Hrvatsku Ante Kulušić uputio je svu završnu dokumentaciju, uključujući i zahtev za izdavanje dozvole za takmičenje Međunarodnom odboru fudbalskih saveza (IFAB) i Svetskoj fudbalskoj federaciji (FIFA), penela je agencija Hina.\nTime je, kako se navodi, HNS ispunio sve obaveze neophodne da bi moglo početi s korišćenjem VAR tehnologije u hrvatskom fudbalu. Prema ranijim najavama, korišćenje VAR tehnologije na utakmicama Prve lige Hrvatske počeće u prolećnom delu prvenstva.


Metju Palmer razgovara sa Vučićem o Kosovu - Politika - Dnevni list Danas\nPočetna » Politika » Metju Palmer razgovara sa Vučićem o Kosovu\nNaslednik Hojt Jia danas u diplomatskoj poseti Beogradu\nMetju Palmer razgovara sa Vučićem o Kosovu\nNije poznato šta je tačan cilj najavljene diplomatske ofanzive Srbije\nNaslednik Brajana Hojt Jia na funkciji u Stejt departmentu Metju Palmer danas prepodne sastaje sa u Beogradu sa predsednikom Srbije Aleksandrom Vučićem.\n1Piše: J. L. 05. aprila 2018. 08.27\nFoto: MFA Makedonija\nKako je najavljeno iz Vučićeve pres službe nije predviđeno direktno obraćanje novinarima već samo saopštenje za medije.\nPalmer, vršilac dužnosti zamenika pomoćnika državnog sekretara SAD, krajem godine je boravio u Makedoniji. NJegova poseta Beogradu pada u vreme najveće krize pregovora Beograda i Prištine od potpisivanja Briselskog sporazuma 2013. i očekuje se da će dati neki od odgovara na pitanje šta se dalje može očekivati. Pojedini portali u Srbiji podsećaju da je razmenu varnica sa Palmerom imala u martu premijerka Ana Brnabić, na skupu Evropske banke za obnovu i razvoj u Londonu, kada ga je pitala o neosnivanju Zajednice srpskih opština u Prištini. Međutim, ovo je takođe bio i prvi međunarodni skup na kome je premijerka Srbije sedela rame uz rame do premijera Kosova od kako je na tu dužnost stupio Ramuš Haradinaj.\nPalmer je diplomata koji je dugo prisutan na prostorima jugoistočne Evrope, međutim on prvi put dolazi u ovom svojstvu i nakon što je Ves Mičel zamenio Viktoriju Nuland na mestu pomoćnika državnog sekretara SAD. Sa Mičelom je Vučić telefonom razgovarao odmah nakon što su na Kosovu izbili incidenti kada je Marko Đurić priveden u Kosovskoj Mitrovici. Ishod tog razgovora nije saopšten, ali je Mičel pre manje od mesec dana posetio Beograd, i tom prilikom Vučić je izrazio protivljenje stvaranju vojske Kosova. Vučić najavljuje diplomatsku ofanzivu u narednih 15 dana, ali nije poznato ni šta je tačan cilj te ofanzive, kao ni to šta je njegov predlog za Kosovo, čije obelodanjivanje je odloženo. Pojedini strani posmatrači u Beogradu tvrdili su ranije da to što je Vučić pokrenuo unutrašnji dijalog o Kosovu može da bude predstavljeno i kao alibi, odnosno da on centrima moći u svetu saopšti da nema saglasnost u Srbiji da potpiše konačni sporazum sa Prištinom. Podsetimo, naš list je iz diplomatskih izvora pisao da je Berlin radio na predlogu sporazuma po kome bi Priština dobila status posmatrača u UN kao 2012. godine Palestina, ali i da se sa time ne bi složila Rusija. U Beogradu posmatrači smatraju i da su za bilo koju vrstu dogovora sa Prištinom neophodne garancije Vašingtona, inače je dogovor nesprovodljiv.\nAmerički diplomata Hojt Ji, podsetimo, krajem prošle godine izazvao je veliku pažnju kada je prilikom posete Srbiji izjavio da Beograd ne treba da sedi na dve stolice i da treba da se odluči između Zapada i Rusije.\nkosovo, metju palmer, srbijaBeograd\n05. aprila 2018. u 14.04\nOdgovarajuci rang predsedniku nase zemlje….vršilac dužnosti zamenika pomoćnika državnog sekretara Metju Palmer, naslednik Brajana Hojta Jia…tako smo tretirani…kao bube koje treba istrebiti…e, Srbijo sta si docekala…\nDakle: ovaj je u kom svojstvu u Srbiji?\nPredsednik drzave Srbije i…\nvršilac dužnosti zamenika pomoćnika državnog sekretara Metju Palmer, naslednik Brajana Hojta Jia


Tiodorović: Nastavnici prijavljuju da deca dolaze sa sumnjom na simptome kovida, ali da ih roditelji šalju u školu... - Zelena učionica\nEpidemiolog i član Kriznog štaba Branislav Tiodorović izjavio je danas da je broj obolelih đaka u školama širom Srbije možda čak i dvostruko veći nego što je prijavljen.\n“Svi iz medicinskog dela Štaba podržali su kolege pedijatre da se uvede barem desetodnevni onlajn sistem. Skrećemo pažnju da podaci kojima raspolažemo nisu dobri. Na terenu je drugačija situacija, jer se ne testiraju sva deca. Ne prijavljuje se sve kako je bilo, odnosno, u odnosu na prijavljen broj slučajeva kod dece, može biti da ih ima čak i duplo više”, rekao je Tiodorović za televiziju Prva, komentarišući odluku da se od ponedeljka ne pređe na onlajn nastavu u školama.\n“Nastavnici prijavljuju da deca dolaze sa sumnjom na simptome kovida, ali da ih roditelji šalju u školu jer nemaju drugi način da to reše. Time se dovode u opasnost svi, i ta deca i ostali đaci”, dodao je Tiodorović.\nBrnabić: Svakako ćemo se truditi da deca budu što više fizički u školama jer je to važno…\n3 komentara na "Tiodorović: Nastavnici prijavljuju da deca dolaze sa sumnjom na simptome kovida, ali da ih roditelji šalju u školu…\n23 oktobra, 2021 u 1:34 pm\n24 oktobra, 2021 u 9:21 am\n24 oktobra, 2021 u 10:07 am


Sarajlić i Šiljegović učestvovali na 15. konferenciji Generalnog inspektorata MO BiH i Inspektorata OS BiH\nPredsjedavajući Zajedničke komisije za odbranu i sigurnost BiH Asim Sarajlić i parlamentarni vojni povjerenik BiH Boško Šiljegović učestvovali su na 15. konferenciji Generalnog inspektorata Ministarstva odbrane BiH (MO BiH) i Inspektorata Oružanih snaga BiH (OS BiH), koja je danas održana u Sarajevu.\nTokom Konferencije prezentovane su glavne aktivnosti Generalnog inspektorata MO BiH u 2020. godini, funkcionalne aktivnosti - pregled zahtjeva za djelovanje inspektora, tok realizacije preporuka Generalnog inspektorata, propisi i sistemska rješenja, kao i proces saradnje sa organizacijama i institucijama nadležnim za ovu oblast.\nU obraćanju učesnicima Konferencije predsjedavajući Zajedničke komisije za odbranu i sigurnost BiH Asim Sarajlić istakao je značaj rada Generalnog inspektorata MO BiH, pozitivne prakse u saradnji sa Zajedničkom komisijom za odbranu i sigurnost BiH, kao i sa parlamentarnim vojnim povjerenikom BiH. Sarajlić je pozvao predstavnike MO BiH i OS BiH da nastave blisko sarađivati sa Zajedničkom komisijom, te najavio nastavak razgovora o stanju u sektoru odbrane.\nI predsjedavajući Zajedničke komisije Asim Sarajlić i parlamentarni vojni povjerenik BiH Boško Šiljegović, koji se također obratio učesnicima Konferencije, naglasili su značaj zaštite ljudskih prava pripadnika OS BiH.\nUčesnicima Konferencije obratili su se i ministar odbrane BiH Sifet Podžić, načelnik Zajedničkog štaba OS BiH general - pukovnik Senad Mašović, predstavnici Predsjedništva BiH, EUFOR-a, NATO-a, te generalni inspektor MO BiH brigadni general Mirsad Ahmić, koji je bio i domaćin ove Konferencije. (kraj)


Grad Zrenjanin - Ivana Peters nastupa u Zrenjaninu na dočeku Nove godine po Julijanskom kalendaru\nPočetna / Ivana Peters nastupa u Zrenjaninu na dočeku Nove godine po Julijanskom kalendaru /\nIvana Peters nastupa u Zrenjaninu na dočeku Nove godine po Julijanskom kalendaru\nGrad Zrenjanin organizuje i ovoga puta doček Nove godine po Julijanskom kalendaru, “Srpske Nove godine”, a Zrenjanince i njihove goste će na Trgu slobode u subotu uveče zabavljati Ivana Peters, pevačica rok grupe “Negativ” i bivši vokal popularne grupe “Tap 011”.\nIvana Peters će 13. januara nastupati od 22 časa do pred ponoć. U Novu godinu po Julijanskom kalendaru prisutne će uvesti trubači, u ponoć je predviđen vatromet, a svi koji se nađu na Trgu slobode moći će besplatno da se zagreju uz kuvano vino.\nIvana Peters (takođe poznata i kao Ivana Negativ, rođena kao Ivana Pavlović) prve pevačke korake načinila je sa 15 godina u grupi pod nazivom ”Who is the best”, koja se pretežno bavila rep muzikom, i sa kojima je snimila dva albuma.\nZajedno sa Gordanom Tržan bila je vokal grupe “Tap 011”, s kojom je snimila tri albuma i učestvovala na brojnim festivalima. Nakon odlaska iz grupe promenila je žanr, postavši deo rok sastava "Negativ", sa kojim je do sada snimila takođe tri albuma.


Održan štrajk upozorenja u Narodnom pozorištu\nTanjug 8. novembra 2018. 22:59\nBEOGRAD – Jednačasovni štrajk upozorenja sindikata Singlus u kojem je učestvovalo više od polovine članova Drame Narodnog pozorišta održan je sinoć u foajeu ispred scene „Raša Plaović“ u Narodnom pozorištu.\nČlanovi sindikata traže neopozivu ostavku upravnika Narodnog pozorišta Dejana Savića zbog neprimerenih istupa u sredstvima javnog informisanja kojima su izrečene brojne neistine i uvrede članova Drame NP zbog čega je javni položaj upravnika postao neodrživ.\nMeđu glumcima koji su se našli sinoć u Narodnom pozorištu bili su Nenad Hažimaričić, Igor Đorđević, Dušanka Stojanović Glid, Miodrag Krivokapić, Olga Odanović Petrović, Branko Jerinić, Branko Vidaković, Sloboda Mićalović…\nPredsednica Singlusa Ivana Nenadović je kazala Tanjugu da članovi sindikata polažu nade u konstruktivne dogovore koji treba da se dogode u narednih nekoliko dana.\n„Ići ćemo do kraja s našim zahtevima, ali za sada mi nemamo odluku da bilo koja predstava u Narodnom pozorištu bude prekinuta“ kazala je Nenadović.\nŽeljko Hubač, smenjeni direktor Drame Narodnog pozorišta, kaže nikome nije u interesu da prekida predstave u Narodnom pozorištu.\n„Verujemo da će se situacija rešiti bez radikalnih rešenja. Naša odluka je da niko nema pravo da publici uskraćuje pravo da gleda predstave“, kazao je Hubač.\nU Narodnom pozorištu se sinoć pojavio i ministar kulture i informisanja Vladan Vukosavljević\n„Interes Ministarstva kulture i informisanja jeste da jedna od najvažnijih ustanova kulture stabilno preživi krizu u kojoj se nalazi, kazao je Vukosavljević\nVukosavljević je naglasio da se s predsednicom Vlade Republike Srbije Anom Brnabić vode intezivni razgovori i analizira svaki detalj situacije u Narodnom pozorištu.\n„Verujem da ćemo u brzom roku zauzeti neki stav. Značaj Narodnog pozorišta je toliki i takav da mi ne možemo preko kolena da preduzimamo poteze koji se tiču sudbine jedne od najvažnijih institucija kulture u Srbiji“, kazao je Vukosavljević i dodao da je sinoć došao u Narodno pozorište da prisustvuje ranije najavljenim događajima.\n„Želeo sam da čujem šta ko ima da kaže, čuli smo da postoji mogućnost da dođe do nekih nesporazuma… Ministarstvo kulture i informisanja s velikom pažnjom i velikom posvećenošću prati situaciju i u saradnji s predsednicom Vlade Srbije pravi plan za vrlo brze poteze. Interes Narodnog pozorišta nam je iznad svih ličnih i partikularnih interesa“, kazao je Vukosavljević.\nOn je naglasio da je period od tri nedelje koliko kriza u Narodnom pozorištu traje prekratak da bi se povukli radikalni potezi.\n„Moramo da posebnom posvećenošću i pažnjom da vodimo računa o našoj važnoj ustanovi kulture. Vrlo obazrivo, uvažavajući logiku situacije i specifične okolnosti, da pažljivo vodimo računa šta ćemo povlačiti kao potez da bi otklonili krizu u Narodnom pozorištu. To ne znači ni da ćemmo večno oklevati sa donošenjem odluka“, kazao je Vukosavljević.


Žak Širak prećutao svoje namere - Dnevni list Danas\nPočetna » Društvo » Žak Širak prećutao svoje namere\nŽak Širak prećutao svoje namere\nPrvi komentari posle tradicionalnog novogodišnjeg obraćanja naciji predsednika Širaka su da se on nije izjasnio o svom eventualnom učešću na predsedničkim izborima 22. aprila. Čestitajući Novu godinu predsednik Širak je skrenuo pažnju da će najznačajniji događaj u 2007. biti izbori (predsednički i odmah potom parlamentarni), ali je propustio da govori o svojim namerama.\n0Piše: Zoran M. 04. januara 2007. 00.00\nOdmah po njegovom govoru čulo se na najgledanijoj televizijskoj stanici TF1 da je predsednik Miteran svojevremeno, na kraju svog drugog mandata, čestitajući novu 1995. jasno rekao da je to njegovo poslednje obraćanje naciji povodom Nove godine. Ne očekuje se da će se predsednik Širak izjasniti o svom eventualnom trećem mandatu ni na već zakazanim tradicionalnim konferencijama povodom Nove godine: za sindikate, predsednike opština, udruženje poslodavaca i, najzad, 11. januara, za novinare.\nSvojevremeno, kada je započela predsednička kampanja, Žak Širak je rekao da će se izjasniti o svojim namerama krajem januara 2007. Da podsetimo, predsednik Širak je u novembru napunio 74 godine, a ako bi se kandidovao i bio izabran na kraju tog trećeg mandata imao bi 80 godina. Reč je o poznim godinama za predsednika koji ima vrlo značajnu izvršnu ulogu, a ne samo protokolarnu. Francuski predsednik razrešava i postavlja vladu, određuje smernice posebno spoljne politike zemlje, komanduje oružanim snagama…\nPoslednjeg dana 2006. istekao je rok za kandidovanje predstavnika Unije narodnog pokreta (UMP) na predsedničkim izborima. Jedino je istakao svoju kandidaturu predsednik stranke, drugi čovek Vlade, ministar unutrašnjih poslova Nikola Sarkozi i on će 14. januara, prema svemu sudeći, kao jedini kandidat biti proglašen za zvaničnog kandidata stranke.\nMeđutim, kako je već Danas izveštavao, najverovatnije će se pojaviti i još jedan nezavisni kandidat iz iste stranke. Ministarka odbrane Mišel Alio-Mari prvo je najavila svoju kandidaturu unutar stranke, vodila je i tri televizijske debate sa Sarkozijem, osnovala je svoj klub „Hrast“, da bi u poslednjem trenutku odustala da se unutar stranke suprotstavi Sarkoziju, optužujući ga da je poslednjih meseci punio stranku svojim pristalicama.\nSvojevremeno, na početku izborne kampanje, UMP je odlučila da zvanični kandidat stranke ima finansijsku potporu stranke, ali da to ne sprečava druge članove stranke da se kandiduju kao nezavisni kandidati. Zasad su među analitičarima u opticaju tri varijante. Prva, najmanje verovatna, predsednik Širak se neće kandidovati za treći mandat. Ni Mišel Alio-Mari neće biti nezavisni kandidat, te će Sarkozi biti jedini kandidat iz redova UMP.\nDrugi, verovatniji scenario: stranka će se podeliti između zvaničnog kandidata Sarkozija i nezavisne Alio-Mari, da bi se na kraju pojavio „arbitar“, Žak Širak, koji bi se kandidovao po treći put. I, najzad najverovatniji scenario, UMP će imati dva kandidata, Sarkozija i Alio-Mari, pa čak i po cenu da se glasovi pristalica podele između ova dva kandidata i tako put kandidatkinji Socijalističke partije, Segolen Roajal bude otvoren.


Borelj osudio demoliranje zgrade Evropske službe za spojne poslove u Briselu\nFoto: T a n j u g/AP\nJanuar 23, 2022 20:41\n"Snažno osuđujem nerazumno razaranje i nasilje tokom današnjih protesta u Briselu, uključujući i ono učinjeno na zgradi naše Evropske službe za spoljne poslove", poručio je Borelj na Tviteru.\nOrganizatori protesta su udruženje "Ujedinjeni Evropljani", u saradnji sa pokretom "Demonstracije širom sveta za slobodu", uz učešće 600 lokalnih evropskih organizacija, poručuju da u pitanju nisu politički protesti niti protesti protiv vakcinacije, već da im je cilj da ukažu na nekorektan način na koji vlasti uvode restriktivne mere širom EU.\nSa pozornice u parku Sankontiner, koji se nalazi u blizini sedišta najvažnijih EU institucija, organizatori protesta pozvali su na poštovanje prava građana da se izjasne o merama koje se uvode cilju u suzbijanja pandemije i osudili dosadašnju politiku po kojoj su se zdravstvene mere usvajale prvenstveno na političkom nivou.\nIako je protest bio odobren od strane policije, a organizatori pozivali sve učesnike na poštovanje reda i mira, oko 14 časova došlo je do upotrebe suzavca i vodenih topova protiv demonstranata okupljenih na trgu Šuman ispred EU institucija.\nPosle tri sata protesta građani su polako počeli da se razilaze, a policijski helikopteri i dalje nadleću centar Brisela koji je blokiran policijskim kordonima.


Himna RS ne ustavna - Kozarac.ba\nBANJALUKA – Vijeće za zaštitu vitalnog nacionalnog interesa Ustavnog suda RS donijelo je odluku prema kojoj himna Srpske vrijeđa vitalni nacionalni interes bošnjačkog naroda, izjavio je predsjednik Ustavnog suda Mirko Zovko.\nZovko je rekao da je ovu odluku Vijeće, koji broji sedam članova, donijelo većinom glasova, odnosno šest članova je glasalo “za”, a jedan “protiv”.\nOn je naglasio da kompozicija Davorina Jenka iz 1872. godine, komponovana za pozorišni komad “Markova sablja”, za koju je tekst “Bože pravde” napisao Jovan čorđević, “ne odražava interese sva tri konstitutivna naroda”.\nOdluka Vijeća stupa na snagu objavljivanjem u “Službenom glasniku” i od tada zvanično nema više izvođenja himne RS “Bože pravde”.\nNarodna skupština RS je 31. maja i 1. juna donijela odluku da umjesto dosadašnje himne RS “Bože pravde” himna Srpske bude kompozicija Davorina Jenka iz 1872. godine komponovana za pozorišni komad “Markova sablja”, bez teksta.\nZahtjev za zaštitu vitalnog interesa u odnosu na himnu RS pokrenuo je Klub Bošnjaka u Vijeću naroda RS, a Ustavni sud je 6. jula ovakav zahtjev prihvatio.\nPredsjednik RS Milan Jelić izjavio je da pjesma “Bože pravde” nije uvredljiva i da će je organizacije i institucije u RS i dalje koristiti “u svečanim prilikama kao svečanu pjesmu”.\n“Pjesma ‘Bože pravde’ nije uvredljiva i imamo pravo da je koristimo u svim svečanim prilikama”, kaže on.\nIstičući da ne želi komentarisati odluke Ustavnog suda RS, pa ni ovu, Jelić je istakao da će zatražiti od nadležne komisije Narodne skupštine RS da preduzme mjere i aktivnosti kako bi Srpska blagovremeno dobila himnu.\nIgor Radojičić, predsjednik Narodne skupštine RS, ocijenio je da odluka Ustavnog suda RS o himni dovodi Srpsku u veoma lošu situaciju kada je riječ o očuvanju identiteta i obilježja i najavio da će parlament u jesenjem dijelu rada tražiti optimalno rješenje za himnu.\n“Ovo je jedinstven slučaj da se jedna muzička tema proglašava štetnom po nečije vitalne nacionalne interese i predstavlja još jedan presedan na području BiH”, naveo je Radojičić u saopštenju.\nOn smatra da su sudije Ustavnog suda RS bile pod neprimjerenim medijskim kritikama iz Federacije BiH zbog svog ranijeg rada, pa su ovu odluku donijeli u nepovoljnom i negativnom okruženju dijela javnosti.\nRadojičić je naglasio da će parlament tražiti rješenje za himnu u jesenjem dijelu rada jer RS, prema Ustavu i zakonu, ima pravo na svoju himnu.\nMladen Ivanić, predsjednik PDP-a, smatra da je Ustavni sud RS svojom odlukom pokazao da je potpao pod pritiske bošnjačkih političara i da bi institucije RS trebalo ponovo da se obrate Ustavnom sudu RS i donesu odluku bez pritisaka.\nSDS smatra da je odluka Ustavnog suda RS apsolutno politička i da ona nije na tragu jasnog određenja kada je u pitanju ocjena šta je to nacionalni interes, a šta nije”, kaže Ognjen Tadić, član Glavnog odbora SDS-a.\nSDA i SBiH pozdravljaju odluku Ustavnog suda RS.\nTomljanović: Nelogična odluka\nTomislav Tomljanović, šef Kluba Hrvata, kaže da je iznenađen odlukom.\n“Nelogično je da je donesena takva odluka”, kazao je on.\nStaša Košarac, šef Kluba Srba u Vijeću naroda RS, nada se da će komisija Narodne skupštine RS koja ima mandat da utvrđuje predloge u skladu s odlukom Ustavnog suda RS pronaći najbolje moguće rješenje koje neće ugrožavati nacionalne interese naroda u RS.\nOn kaže da zabrinjava činjenica da predstavnici bošnjačkih stranaka pokušavaju u RS da naprave političku traumatičnu situaciju.


StressLess » Team-building paketi\nZašto je team building jedna od najvažnijih investicija za neku kompaniju? Jer razvija povjerenje, rješava i sprječava konflikte, ohrabruje komunikaciju i povećava saradnju. Bilo da se radi o 10 ili 100 ljudi, StressLess tim će dizajnirati team-building aktivnosti baš prema potrebama vaše kompanije.\nStvorite kulturu rasta i uspjeha kroz motivaciju, inspiraciju i liderstvo. Osnažite svoj tim kroz StressLess team building aktivnosti. Ubrzajte performans tima poboljšavanjem komunikacije, saradnje i povjerenja. Otkrijte kako osloboditi potencijale svog tima ključne za organizaciju. Pozitivno utičite na svoju kompaniju sa više usaglašenim i angažovanim timom.\nStressLess kreira custom made team building aktivnosti prema potrebama kompanije. Kombinujemo psihološka i empirijska znanja, praktične i iskustvene vježbe, rad na prevazilaženju problema ili generisanja novih ideja i rješenja, te kreativnost i zabavu.\nBilo da se radi o tradicionalnim team building događajima, razvijanju tima, danu zaposlenih i njihovih porodica, u prostorijama kompanije ili napolju, StressLess će kreirati, razviti i realizovati team building događaj po mjeri Vaše kompanije.


RTCG - Radio Televizija Crne Gore - Nacionalni javni servis :: Ekonomija :: UPCG traži zaštitu za socijalne partnere\n23. 04. 2020. 20:26 >> 20:23 0\nUnija poslodavaca (UPCG) tražila je od premijera Duška Markovića da socijalne partnere zaštiti od napada onih koje Vlada postavlja i imenuje, jer smatraju da je to alarm koji zabrinjava i zahtijeva poseban oprez i reakciju nadležnih.\nIz UPCG su saopštili da su zatečeni neprofesionalizmom, zlonamjernom i nesmotrenom izjavom predsjednika Odbora direktora Investiciono razvojnog fonda (IRF), Zorana Vukčevića, u reagovanju te institucije objavljenom u srijedu.\n„Za punih 18 godina koliko postoji UPCG nijesmo svjedočili ovakvoj vrsti opasnog i neodmjerenog etiketiranja Vladinih socijalnih partnera, što je alarm koji zabrinjava i zahtijeva poseban oprez i reakciju nadležnih“, navodi se u pismu koje je UPCG, povodom reagovanja IRF-a, uputila Markoviću.\nOni su od Markovića tražili da takvim pojedincima ukaže na potrebu da povjerene zadatke profesionalno izvršavaju, ne skrećući pažnju na netačne informacije i opasne insinuacije koje ne priliče zvaničnicima državne administracije.\n„UPCG se, kao učesnik u tripartitnom socijalnom dijalogu, svojim dosadašnjim djelovanjem već dokazala kao partner od povjerenja Vladi i sindikatu, te kao odgovoran, legitiman zastupnik interesa preduzeća – svojih članova, što potvrđuje i reprezentativnost Unije prepoznata i zvanično priznata na nacionalnom i međunarodnom nivou“, podsjetili su predstavnici poslodavačke organizacije.\nOni su dodali da su socijalni partneri u Crnoj Gori uvijek bili na istom zadatku, a posebno u ovim teškim danima ekonomske krize izazvane pandemijom koronavirusa.\n„Zajedništvo i pripadnost Vlade, UPCG i sindikata istom timu, od svih nas traži odgovoran odnos, saradnju i punu posvećenost iznalaženju rješenja koja su pravovremena, adekvatna i usmjerena ispunjenju zajedničkog cilja - očuvanju likvidnost i kontinuiteta poslovanja preduzeća i očuvanju radnih mjesta“, saopštili su iz UPCG.\nOni su poručili da će napori UPCG i u narednom periodu biti usmjereni na djelovanje u svrhu očuvanja javnog zdravlja i pružanje podrške privredi, što su pitanja koja za njih predstavljaju državni prioritet.\nU UPCG smatraju da je sučeljavanje različitih mišljenja poželjno, logično i neophodno kako bi rješenje za prevazilaženje aktuelne krize bilo u korist i u skladu sa mogućnostima svih zainteresovanih strana.\n„Obavljajući funkciju premijera, u prilici ste da svjedočite redovnoj poslovnoj praksi UPCG čiji pristup, stavovi i stručni komentari i elaboracije nikada nijesu sadržali ni najmanju primjesu dnevnog politikantstva. UPCG se nikada nije bavila politikom, niti je ikada dozvolila da politika uđe u njene redove. Zato i ne dozvoljavamo prozivke u kojima se UPCG imputira nestručnost, a posebno pokušava urušiti nezavisnost – jedna od naših najvećih vrijednosti“, navodi se u pismu upućenom premijeru.\nOni su podsjetili da stavove UPCG kreira ona sama, a da ih piše crnogorska poslovna zajednica oličena u privrednicima, njenim članovima.\n„To UPCG dodatno obavezuje i od nas zahtijeva da takve stavove u svim obraćanjima naših zvaničnika prenosimo izvorno, svjesni da ono što je dobro za crnogorska preduzeća mora biti dobro i za državu u cjelini. To nije politika, a još manje politikanstvo, već isključivo zdrava logika koja nam govori da u društvu koje počiva na demokratskim osnovama i razvojnim politikama usmjerenim ka ulasku naše zemlje u članstvo EU, ekonomija mora imati primat nad politikom“, saopštili su iz UPCG.\nOni su podsjetili da je skoro dvije decenije ukupno djelovanje UPCG podređeno ispunjenju naše vizije: Jaka privreda – uspješna Crna Gora.\n„Okolnosti su suviše teške i previše je problema koji traže hitno reagovanje, jer to od nas očekuju svi oni koji već više od mjesec grcaju u problemima. Zato će UPCG nastaviti i dalje, odgovorno, posvećeno i sa istom upornošću da radi u interesu privrede, građana i našeg društva u cjelini“, zaključili su predstavnici UPCG u pismu.


"Terra Panonica" i "Le Belier" u trci za "Najbolje iz Srbije" - TV Kikinda\n“Terra Panonica” i “Le Belier” u trci za “Najbolje iz Srbije”\nMeđu učesnicima ovogodišnjeg takmičenja „Najbolje iz Srbije“ nalaze se i dve firme iz Kikinde: „Le Belier“ u kategoriji najboljih izvoznika i “Terra Panonica” koja je kandidat za najbolji mali turistički smeštaj.\nPrivredna komora Srbije, u saradnji sa Ministarstvom trgovine, turizma i telekomunikacija, ove godine po četrnaesti put bira, uz pomoć stručnjaka, potrošača i poslovnih partnera, najuspešnije robne i korporativne brendove na domaćem tržištu, ali i najbolje izvoznike i perpektivne izvozne proizvode, manifestacije, organske proizvode, start-up preduzeća i turističke smeštaje. „Najbolje iz Srbije“ postaje tradicionalna akcija, a priznanja, koja je od 2004. godine ponelo 336 dobitnika u glavnim kategorijama, koriste se kao merilo uspeha i tržišne prepoznatljivosti. Laureati dobijaju plaketu akcije, pravo korišćenja znaka „Najbolje iz Srbije 2019“ u promotivnim kampanjama, kao i kontinuiranu promociju.\nOrganizatori akcije, Privredna komora Srbije i Ministarstvo trgovine, turizma i telekomunikacija, pozvali su potrošače da do 23. maja glasaju za omiljene robne i korporativne brendove i učestvuju u izboru najboljih. Kriterijumi za izbor najboljih definisani su posebnom metodologijom, koja obuhvata analizu tržišno-finansijskih parametara, glasanje potrošača, poslovnih partnera i stručnjaka, kao i ocene žirija. U žiriju su predstavnici Ministarstva trgovine, turizma i telekomunikacija, Ministarstva privrede, PKS i istaknuti stručnjaci iz sveta marketinga, komunikacija i medija, zaštite potrošača.\nPodsećamo da je „ČUVENO KIKINDSKO BRAŠNO“ u okviru takmičenja „Najbolje iz Srbije 2014.“, bilo dobitnik nagrade „Top Korner“ kojom je obezbeđena posebna promocija nagrađenih proizvoda u maloprodajnim objektima vodećih trgovinskih preduzeća.\nIz Regionalne privredne komore Kikinda pozivaju da kandidaturu kikindskih privrednih društava podržite svojim glasom preko preko sajta akcije www.najboljeizsrbije.com i tako doprinesete da se ona nađu među nagrađenima.\nmaj 17, 2019 Rubin Rubin\n← Arno Gujon u Karavanu kulture govora: Vaš jezik je težak i lep Za stočarske farme Pokrajina izdvojila 142 miliona dinara →


1,6 miliona KM za pomoć prevoznicima u drumskom saobraćaju – preuzmite Uredbu Vlade – Unija UPRS\nMilka Kantar2021-05-28T15:37:32+02:0028. Maja 2021.|\nBanja Luka – Zalaganjem Udruženja poslodavaca saobraćaja i veza RS prema Vladi Republike Srpske, prevoznici u drumskom saobraćaju u Republici Srpskoj od danas mogu da konkurišu za pomoć Vlade RS, a za ove namjene obezbijeđeno je 1,6 miliona KM iz Kompenzacionog fonda Republike Srpske.\nUredba Vlade o postupku dodjele sredstava pomoći prevoznicima u drumskom saobraćaju objavljena je u “Službenom glasniku Republike Srpske” broj 48/21, i na snagu stupa 28. maja, a prevoznici imaju rok od 30 dana da konkurišu za dodjelu sredstava. Popunjen zahtjev, izjave i druga dokumentacija dostavljaju se Ministarstvu saobraćaja i veza.\nUredba precizira da se sredstva dodjeljuju za prva četiri mjeseca ove godine, isključivo radi podrške likvidnosti privrednim subjektima koji su pogođeni pandemijom virusa korona. Naime, subjektima koji se prijave i ispunjavaju uslove biće dodijeljena sredstva za poreze i doprinose za isplaćene plate za period od 1. januara do 30. aprila 2021. godine.\nZa sredstva mogu da konkurišu privredni subjekti kojima je sjedište na teritoriji Republike Srpske ili je u Srpskoj sjedište njihovih poslovnih jedinica.\nUslov za dodjelu sredstava je i da privredni subjekti nisu smanjili broj zaposlenih radnika za više od 20 odsto zaključno sa 30. aprilom ove godine u odnosu na 31. decembar prošle godine. Uslov je i da je promet ostvaren u januaru i februaru ove godine manji u odnosu na isti period prošle godine za više od 20 odsto, kao i da su izmirili poreze i doprinose za sve zaposlene radnike, zaključno sa 31.12.2020. godine.\nZa više detalja preuzmite kompletnu Uredbu OVDJE.\nObrasce zahtjeva i izjava možete pronaći na veb stranici Ministarstva saobraćaja i veza u sekciji Uredba o postupku dodjele sredstava (pri dnu stranice) NA OVOM LINKU.


Naslovne strane za petak 14. februar - Glas Podrinja\n(14. februar 2020.)\nNaslovne strane za petak 14. februar\nBeogradske dnevne novine u izdanjima za petak, 14. februar, pišu o upozorenjima vlastima u Prištini da ukinu takse od 100 odsto na robu iz Srbije, o krizi u Bosni i Hercegovini povodom odluke Ustavnog suda BiH o poljoprivrednom zemljištu, o najavi privatizacije EPS-a, o dobitnicima priznanja povodom Dana državnosti Srbije.\nBLIC - "Pompeo upozorio Kurtija: Ukidanje taksa je prioritet". "Srpska na putu izlaska iz BiH, Dejton je prekršen" - list piše o Bosni i Hercegovini.\nDANAS - "EPS od oktobra akcionarsko društvo", list piše o najavi privatizacije Elektroprivrede Srbije. "Obradović: Proglasite slobodne gradove, ne idite na izbore", o pozivu lidera Dveri da se u svim gradovima i opštinama bojkotuju predstojeći izbori.\nVEČERNjE NOVOSTI - "Ordeni za Handkea i Zemana" najavljuje list povodom Dana državnosti Srbije.\nPOLITIKA - "Pobednik je sada jači nego pre 92 godina", list piše o renoviranju statue "Beogradskog pobednika" koja je vraćena na Kalemegdan. "Trojica uhapšena zbog malverzacija", o hapšenju zbog zrenjaninske Fabrike za prečišćavanje voda.


Obraćanje u povodu dobijanja plakete/priznanja – Dani Esme sultanije\nKoronavirus u BiH: U KS 15 novozaraženih i samo 257 aktivnih…\nJajce: U subotu projekcija filma ‘Hrvatski anđeli rata’\nSt. Etienne bilježi sjajan start sezone: Pobjeda u velikom derbiju i…\nVeliko slavlje Budućnosti, u svlačionici grmilo: “Je l’ Saraj’vo gdje je…\nNaslovnica VIJESTI BiH Javni protest BH novinara: Fuade Kasumoviću, dužni ste dozvoliti prisustvo novinara na...\nUpravni odbor Udruženja/udruge BH novinari upućuje javni protest gradonačelniku Zenice Fuadu Kasumoviću zbog onemogućavanja predstavnicima medija da prisustvuju hitnoj sjednici Gradskog vijeća Grada Zenica.\nKako su prenijeli lokalni mediji, neposredno prije početka hitne sjednice Gradskog vijeća Grada Zenica koja je održana u četvrtak, 20. aprila, okupljenim novinarima je rečeno da će svi moći ući u salu i prisustvovati sjednici. Međutim, gradonačelnik Kasumović je potom rekao kako niko od novinara nema pravo da prisustvuje sjednici izuzev RTV Zenica, kojoj je to jedino dopušteno u periodu pandemije.\nNa negodovanje prisutnih novinara, iz zgrade je izašla predsjedavajuća Gradskog vijeća Grada Zenica Diana Bešić koja je rekla da ona kao predsjedavajuća može pozvati novinare u salu na sjednicu, ali i pored toga, radnici uposleni u Gradskoj upravi su onemogućili ulazak novinarima.\nUpravni odbor Udruženja/udruge BH novinari ističe kako zabrana novinarima da prisustvuju sjednici Gradskog vijeća Zenice predstavlja grubi atak na slobodu medija i njihov rad. Nedopustivo je uskraćivanje prava na direktno praćenje događaja koji izazivaju interes javnosti, kao što je to bio slučaj sa pomenutom hitnom sjednicom na kojoj se raspravljalo o problematici u NK Čelik. Nažalost, ovo nije prvi put da predstavnici institucija u BiH onemogućavaju novinarima pravo na rad, izvještavanje i pristup javnim informacijama pod izgovorom pandemije i zaštite od koronavirusa, dok se izuzeci prave samo za pojedine „odabrane“ medije.\nUpravni odbor BH novinara još jednom podsjeća gradonačelnika Kasumovića i predstavnike gradskih vlasti Zenice, kao i svih drugih institucija u BiH, na zakonsku obavezu svih javnih zvaničnika i predstavnika parlamentarnih tijela da osiguraju pristup javnim informacijama u najvećoj mogućoj mjeri i u skladu sa javnim interesom, uz poštivanje svih propisanih mjera sigurnosti i zaštite tokom trajanja pandemije.\nPrethodni članakKorićanske stijene: Sjećanje na više od 200 ubijenih logoraša\nSljedeći članak“Nema prijema dok traje korona” – U vremenu korona krize zanemareni drugi zdravstveni problemi


GLAVNA TUŽITELJICA SASTALA SE SA PREDSTAVNICIMA PROJEKTA JAČANJA SARADNJE TUŽILAČKIH KAPACITETA, KOJI REALIZUJE MINISTARSTVO PRAVDE FRANCUSKE\nJačanje kapaciteta tužilaštava i policijskih agencija u BiH na putu evropskih integracija - glavne su odrednice projekta finansiranog od strane Evropske unije.\nGlavna tužiteljica Tužilaštva BiH, Gordana Tadić, sastala se sa g. Bernardom Legrasom, višim voditeljem projekta i njegovim saradnicima, a u okviru projekta EU4Justice koji provodi GIP Justice Coopération internationale, implementirajuća agencija Ministarstva pravde Francuske.\nCilj projekta je unapređenje saradnje između svih tužilaštava u BiH i nadležnih policijskih agencija u Bosni i Hercegovini. Aktivnosti se provode sa ciljem podrške vodećoj ulozi tužilaca u istragama kroz razmjene iskustava svih ključnih partnera, te upoznavanje sa EU standardima i praksama.\nTužilaštvo BiH je već ranije sarađivalo sa kolegama iz Francuske na projektu jačanja tužilačkih kapaciteta.


Marko Mišković sprečen da iz inostranstva vrati novac u Srbiju - Njuz.netNjuz.net\nMarko Mišković sprečen da iz inostranstva vrati novac u Srbiju\nMišković je samo prokomentarisao da mu je super bilo na aerodromu\nBEOGRAD, 10. decembar 2012, (Njuz) – Poznati biznismen Marko Mišković sprečen je juče popodne na aerodromu “Nikola Tesla“ da napusti zemlju. Kako Njuz saznaje, Mišković je planirao da napusti zemlju, jer je želeo da deo novca iz inostranstva vrati u Srbiju gde je planirao dalja ulaganja.\nIpak, zbog birokratske komplikacije, Miškoviću policija nije dozvolila da se ukrca u avion, da bi mu pripadnici MUP-a čak i oduzeli pasoš.\n– Godinama slušamo priču da nedovoljno novca ulazi u Srbiju i kada konačno neko odluči da lično napusti zemlju i interveniše ne bi li se veće količine novca slile u zemlju, on bude sprečen zbog nekog sitnog birokratskog propusta – izjavio je jedan Miškovićev saradnik koji je tražio da ostane anoniman.\nOn je naveo kako se država godinama žali da ne može da vrati nazad novac sa Kipra koji je devedesetih iznet iz zemlje, a kada se, kako je rekao, pojavi neko ko je spreman da samoinicijativno unese neki novac u zemlju,”on bude tretiran kao najobičniji kriminalac.”\n– Novac koji bi Mišković doneo u Srbiju bio bi dovoljan za otvaranje brojnih radnih mesta. Na stotine porodica bi moglo da živi zahvaljujući poslovanju ove porodice, ali državi je iz nekog razloga bitnije da se ispoštuje neka nepotrebna procedura – dodao je naš sagovornik.\nMarko Mišković nije bio raspoložen da daje izjave i na naše pitanje kako mu je bilo na aerodromu, samo je prokomentarisao: “super“.\nTagovi: aerodrom, Marko Mišković, novac, Ulaganja\nAleksej 10/12/2012 u 12:29\nHAhaha “Super” :D\nzexx 10/12/2012 u 13:05\nJadan mladic,da ucini dobro delo uzeo je slobodan dan na poslu,a zbog intervencije drzave koja je na gubitku i on jadan jos gubi dan posla.Sutra ce morati duze da radi kako bi preneo zaostale gajbice na mesto.Bas mu je jadnom sad super,saosecam potpuno.\nkafa 10/12/2012 u 13:37\nKoliko smo samo takvih slučajeva nemogućnosti vraćanja novca iz inostranstva u Srbiju imali,eeeeee… pa nam je posle kriv neko.\nStanarević 10/12/2012 u 13:50\nEr ist ein Erbschleicher!\nAh, Miroslaw, der armer Teufel…\npremijer iz senke 10/12/2012 u 14:11\nHapsi bre sve ove koji vracaju pare u Srbiju, dosta je bilo!\nHmmm… a kako ce sami sebe da hapse kad dodje to na red…. !? :D\nTalicni Tom 10/12/2012 u 14:55\nVerovatno je novac hteo da ulozi u domace sudstvo.\ngovornik 10/12/2012 u 19:03\nZato ne dozvoljavaju da vrati iz inostranstva novac u Srbiju i da sa tim sredstvima otvara nova radna mesta za građane Srbije jer bi to štetilo rejtingu naših domaćih dobrotvora koji otvaraju nova radna mesta.\ngen.Paton 10/12/2012 u 22:46\nDa to nije ona lova koju su namenili za kupovinu MUP-a? Mora da nisu dali proviziju,pa dok ne legne jedno koferče,neće da ga puste\ndarinjo 11/12/2012 u 00:40\nVest je… Super!!!


Počinje 4. ArtLink festival mladih talenata – SURFUJ KREATIVNO\nHome » koncert » Počinje 4. ArtLink festival mladih talenata\nArtLink festival mladih talenata, pod sloganom “Na putu do zvezda”, biće održan četvrti put u Beogradu od 25. septembra do 8. oktobra, a otvoriće ga proslavljeni violinista Stefan Milenković u Kolarčevoj zadužbini, koji će izvesti integralno Vivaldijeva “Četiri godišnja doba” sa ArtLink mladim virtuozima.\nSa Milenkovićem će iste večeri – u izvođenju Bahovog duplog koncerta za dve violine, nastupiti Una Stanić, laureatkinja ArtLink nagrade.\nPijanista Pavle Krstić, dobitnik nagrade ArtLink za najperspektivnijeg mladog muzičkog umetnika za 2016. godinu, nekadašnje “čudo od deteta”, promovisaće svoje CD izdanje resitalom u Skupštini grada Beograda, 26. septembra 2017. godine. Krstić je student prestižnog Univerziteta Mocarteum u Salcburgu, u klasi pijaniste i pedagoga Pavela Gililova.\nPrvi put u programu ArtLink festivala publici će biti ponuđeno i džez veče – 30. septembra, u saradnji sa ambasadom Nemačke, a predstaviće se nemački džez pijanista Klaus Rejbel.\nZa 1. oktobar najavljen je matine koncert u Velikoj dvorani Kolarčeve zadužbine i program kamerne muzike, u saradnji sa Centrom za muziku Kolarca, a ulaz na taj program je besplatan.\nU skladu sa ovogodišnjim sloganom “Na putu do zvezda” i opredeljenošću da promoviše mlade talente i upoznaje domaću muzičku scenu sa novim evropskim zvezdama, ArtLink festival je za 3. oktobar, u saradnji sa Francuskim institutom, najavio koncert francusko-ruskog violiniste Fedora Rudina, dobitnika prvih nagrada na međunarodnim violinskim takmičenjima Anri Marto, Rodolfo Lipicer i Aram Hačaturijan. Rudin će se predstaviti programom francuske muzike, u pratnji pijaniste Pavla Krstića.\nArtLink festival zatvoriće 8. oktobra zajedničkim koncertom čelista Ištvan Vardai i ArtLink mladi virtuozi. Vardai je poznat domaćoj publici nakom prošlogodišnjeg nastupa na ArtLink festivalu. Značajni muzički umetnik i pedagog, osvajao je nagrade na prestižnim međunarodnim muzičkim takmičenjima (Pjer Furnije, Čajkovski, Emanuel Feuerman, Brams, Dejvid Poper, ARD…). Nagradu “Junior Prima” za najboljeg mladog umetnika godine osvojio je 2009, a prestižnu “Monblan” nagradu za mladog muzičara koji najviše obećava na svetu 2012. godine. Vardai je nastupao na značajnim festivalima i u najprestižnijim svetskim koncertnim dvoranama, a organizatori ArtLinka ističu da taj festival ima privilegiju što Vardai već drugi put dolazi i sarađuje sa mladim virtuozima koje ArtLink afirmiše.\nVardai će, u sklopu ArtLink festivala, uz podršku odeljenja za kulturu ambasade Mađarske, održati i majstorske radionice.\nFestivalski program sadrži seriju predavanja i majstorskih radionica za najmlađu publiku koja će imati priliku da se upozna sa umetnicima, načinom sviranja pojedinih instrumenata i bliže sa repertoarom koji će biti izvođen.\nPost Tag With :ArtLink ,Beograd ,Festivali ,Kolarac ,mladi ,muzika ,Talenti\n« 24. Međunarodni festival pozorišta za decu u Subotici 52. Dečji oktobarski salon »


Crippled Corner: ORIGIN WARS\nORIGIN WARS Shanea Abbessa je povratak Ozploitationa na velika vrata. Naravno, globalna bioskopska mreža je bitno drugačija u odnosu na vremena kada je MAD MAX mogao da stigne svuda po svetu, a ORIGIN WARS je film koji će verovatno pokriti mahom DTV tržište ali u jednoj nama vrlo dragoj i deficitarnoj kategoriji a to su cameronovsko-lucasovski SF akcijaši. Naravno, kada danas govorimo o Cameronu uvek se kao referenca javlja i Blomkamp kao reditelj koji se dosledno bavi tom vrstom grungy SF sa elementima društvene kritike i junacima koji dolaze iz blue collar miljea.\nAbbess je do sada snimio nekoliko B-pokušaja u ovom i bliskim žanrovima ali nijedan nije bio ni blizu zanimljiv i dobro realizovan kao ORIGIN WARS. Priča je smeštena u daleku budućnost, u period kolonizacije dalekih planeta. Na jednoj od njih dolazi do pobune er su se čudovišta koja služe za teraformiranje otela kontroli i glavni junaci pokušavaju da spreče apokalipsu i razotkriju zaveru.\nOno što Abbessov film najpre odvaja od cameronovskih i lucasovskih korena jeste sama struktura priče. Film je podeljen u poglavlja koja pokušavaju da obuhvate sve "uglove" priče ne bi li slila sve tokove u jedan klimaktični tok tako ovde nemamo klasičnu strukturu sa jadno definisanim hero's journeyem već u suštini jednu mozaičnu dramaturgiju za koju slutim da je proistekla iz budetskih ograničenja. Abbess je prepoznao da ovu priču ne može da radi na isti način kao uzori i našao je indie ključ u pogledu pripovedanja, s druge strane obraćajući veliku pažnju na to da uspešno rekonstruiše SF imaginarijum i film je na tom nivou izuzetno uspešan. Ipak, za ovu vrstu filma na kraju krajeva stil naracije jeste jako bitan i u njemu leži najveći nedostatak. ORIGIN WARS nema naročito komplikovanu priču ali je izlaže na komplikovan način i time limitira svoj efekat na publiku.\nOno što je međutim glavni adut filma jeste šarmantna glumačka podela koju predvode Kellan Lutz, nabildovani akcioni star starog kova i Daniel MacPherson koji donosi karajternu stranu čoveka od akcije. Zatim, tu su akcija i specijalni efekti koji su vrlo energični, ubedljivi i u skladu sa produkcionim dizajnom koji u sebi integriše ono na šta su nas navikli STAR WARS, ALIENSi, ELYSIUM ali i neki naslovi Ozploitation tradicije kao FORTRESS. Za očigledno skroman budžet, abbess je isporučio film koji jako lepo izgleda, i u skladu sa trendom grungy SFa koji je uostalom ušao i u sam STAR WARS preko ROGUE ONEa.\nNaravno, razni elementi, od dramaturgije do obima akcionih scena pokazuju da ORIGIN WARS nije u istom budžetskom okviru, ali Abbess ima hrabrosti da se uhvati u koštac sa tim žanrovskim okvirom, kao i stari Ozploitaion majstori. Da se odmah razumemo, ORIGIN WARS nije ROAD WARRIOR ali nije ni FURY ROAD, dekadentno uzdizanje B- premise na nivo A+ produkcije. Ovo je film u kome reditelj pokazuje kako se u prirodnom budžetskom staništu pravi pulpy SF akcijaš čiji je osnovni kvalitet upravo u tome što je reč o manje kontrolisanom, manje korporativnom parafraziranju onoga što je danas A+ film.\nPojedini elementi i nedorečenosti u priči sugerišu da su autori zamislili da ovo bude inicijalni film za čitav serijal. Bilo bi lepo da se to desi. Ali i ako se ne desi, film neće delovati nezaokruženo jer je određeni loopiness narativa već omogućen dramaturškom postavkom koja ima izvesnu mozaičnost.\nPo onome što je pružio na ekranu, Abbess bi u neko drugo vreme sasvim sigurno imao film u bioskopima. Ovako, vidim ORIGIN WARS kao dobru zamenu na onim televizijama koje sebi ne mogu da priušte pravog Camerona, Blomkampa ili ROGUE ONE.


Severna Koreja spremna da prekine nuklearne probe pod uslovom | Gde Investirati\nSeverna Koreja spremna da prekine nuklearne probe pod uslovom\nŠef diplomatije Severne Koreje Ri Su Jong rekao je da je njegova zemlja spremna da prekine nuklearne probe ako SAD obustave godišnje vojne vežbe sa južnim susedom.\nRi Su Jong je u prvom intervjuu nekoj zapadnoj medijskoj kući rekao da Severna Koreja zadržava pravo da ima nuklearni program i da nije zastrašena međunarodnim sankcijama.\n“Ako obustavite vojne ratne vežbe na korejskom poluostrvu, onda ćemo i mi obustaviti nuklearne probe”, rekao je ministar inostranih poslova Severne Koreje.\nSAD su ranije upozorile Severnu Koreju da proba balističke rakete u Japanskom moru predstavlja flagratno kršenje rezolucija Saveta bezbednosti UN, saopštio je Stejt department.\nPortparol američkog Ministarstva inostranih poslova Džon Kirbi rekao je da se pomno prate aktivnosti Severne Koreje i situacija na celom korejskom poluostrvu, posebno vojne aktivnosti Pjongjanga i da upotreba balističke tehnologije predstavlja flagratno kršenje nekoliko rezolucija UN.\nMinistarstvo odbrane Južne Koreje saopštilo je ranije da je severni sused ispalilo podmorsku balističku raketu u blizini svoje severoistočne obale.\nSeverna Koreja je za proteklih nekoliko nedelja ispalila u more više raketa i artiljerijskih projektila u znak protesta zbog izvođenja vojnih vežbi američkih i južnokorejskih snaga i pooštravanja međunarodnih sankcija Pjongjangu zbog testiranja nuklearnog programa i lansiranja raketa dugog dometa.\nStručnjaci smatraju da su vojne akcije Pjongjanga povezane sa kongresom severnokorejske Komunističke partije koji će se održati idućeg meseca u cilju ojačanja pozicije vodje Kim Džong Una na čelu države, kao i da Pjongjang ulaže dodatne napore da narodu Severne Koreje demonstrira vojne potencijale zemlje kako bi prikrio slab učinak vlasti na ekonomskom planu.\nBezbednosne procene pokazale su i da bi lansiranje podmorskih balističkih raketa moglo biti opasno jer je projektile ispaljene sa podmornica teže uočiti pre nego što pogode cilj.\nPrevious Izbori u Srbiji: Otvorena biračka mesta\nNext Legalizacija: Upotrebne dozvole najveći problem\nTags balističke raketeKorejsko poluostrvonuklearne probeSeverna Koreja


Neprihvatljivo da zdravstveni radnik zarazi pacijenta - IndeksOnline.rs\nNaslovna srbija Beograd Neprihvatljivo da zdravstveni radnik zarazi pacijenta\nNeprihvatljivo da zdravstveni radnik zarazi pacijenta\nBEOGRAD – Neprihvatljivo je da zdravstveni radnik zarazi pacijenta, smatra imunolog Srđa Janković i ističe da se svi u Kriznom štabu zalažu da vakcinacija lekara bude profesionalna i etička obaveza.\n“Mislim da bi to tako trebalo da bude i shvaćeno. Nadam se da će prevagnuti taj stav”, rekao je Janković za TV Prva nakon slučaja u kome je lekar u bolnici kovidom zarazio pacijenta.\nNa pitanje da li bi podržao suspekciju tih zdravstenih radnika, Janković je potvrdno odgovorio i naveo da bi time trebalo da se bave Lekarska komora i institucije koje vode računa o profesionalnoj etici.\nJanković je rekao da je sigurno da određene restriktivne mere u trenutnoj epidemiološkoj situaciji, mogu da budu jedne od opcija, ali i poručio da je odnos broja zaraženih i hospitalizovanih sada promenjen.\nTo je, pre svega zahvaljujući vakcinaciji, kaže Janković, ističući da lično smatra da bi svi nevakcinisani trebalo da imaju obavezno testiranje na kovid kako bi pristupili okupljanjima.\n“Zatvaranje nije poželjno u ovom trenutku, to je iznuđeno rešenje. S druge strane ne možemo ni da pustimo da epidemija ide nekontrolisano”, upozorio je Janković.\nImunolog kaže i da se klinička slika sa delta varijantom u proseku nije promenila, te da može da se kaže da je sada nešto blaža.\n“Zbog vakcinacije stanovništva ne možemo da tvrdimo da je virus zaista oslabio. Mnogo više ljudi dolazi u kontakt sa virusom i on je postao zarazniji. Ima mladih sa teškom kliničkom slikom, to je retko, a kod dece to je srećom ekstremno retko, ali znamo da postoje komplikacije koje želimo da izbegnemo”, rekao je Janković.\nNaveo je i da se sada ne može očekivati da ćemo proći bez pretvaranja nekovid kapaciteta u kovid, što, napominje, opet povlači dodatne probleme za one koji boluju od drugih bolesti.\nPrethodni tekstU Srbiji danas sunčano i toplo vreme\nSledeći tekstNovi Pazar: Za dva sata vakcinisano više od 100 osoba


- Tražimo da se uveže radni staž svim radnicima kojima to do sada nije učinjeno i da se implementira Zakon o zaštiti na radu FBiH i radnicima osiguraju sigurna radna mjesta - navodi se u saopćenju\nUpravni odbor Saveza samostalnih sindikata Bosne i Hercegovine (SSSBiH) danas je na sjednici usvojio Odluku o održavanju protestne šetnje 24. juna.\nProtest, koji će početi ispred sjedišta Udruženja poslodavaca, a završiti ispred sjedišta Vlade Federacije BiH se organizuje zbog zahtjeva da se hitno i bez odlaganja usvoji zakon o minimalnoj plati u Federaciji BiH kojim će se garantovati minimalna plata u Federaciji BiH u iznosu od 1.000 KM.\nIzmeđu ostalog, tražit će i da se usvoje Izmjene i dopune Zakona o radu u tekstu koji je predložio Savez samostalnih sindikata BiH, a koji su podržale dvije komisije Parlamenta FBiH te potpisivanje granskih kolektivnih ugovora.\n– Tražimo da se uveže radni staž svim radnicima kojima to do sada nije učinjeno i da se implementira Zakon o zaštiti na radu FBiH i radnicima osiguraju sigurna radna mjesta – navodi se u saopćenju.\nU skladu sa važećim epidemiološkim mjerama, u protestnoj šetnji će ućestvovati 100 predstavnika sindikata iz cijele Federacije BiH i svih grana i oblasti djelovanja, saopćeno je iz Saveza samostalnih sindikata Bosne i Hercegovine.\nUvod u seriju poskupljenja koje građani BiH neće moći ispratiti


VAKCINACIJA DRŽAVLJANA SRBIJE IZ DIJASPORE: Prijavilo se njih 600, na raspolaganju imaju tri vakcine (VIDEO)\nSEKSELENCIJA JOVAN MARIĆ: Kad su mi se žena i švalerka slučajno upoznale 13 150\t481\nSKANDAL: Bajatović godinama lagao da je završio Ekonomski fakultet u Subotici! 147\t537\nZA ROĐENJE BEBE 5.000 €: Država stimuliše natalitet, evo na koju decu će 53\t367\nPROFESOR KOČOVIĆ IZNEO ŠOK PROGNOZU ZA DELTA SOJ: Juče smo bili u 24. danu 64\t62\nU hali 3 Beogradskog sajma\nivana radojcic\t 15.05.2021. 14:19h 13:31h\n"Sve tri vakcine idu lepo, mislim da su građani shvatili da je vakcinacija jedini put ka pobedi. Vidite da broj vakcinisanih raste, a broj zaraženih pada i nadamo se brzo povratku normalnom životu što svi mi želimo", rekla je dr Milošević.\nOna je kazala da ne može još uvek da precizira koliko se tačno ljudi od jutros vakcinisalo, što će, kako kaže, moći da se utvrdi kasnije, ali je važno da oni dolaze.\n"Oni koji budu primili vakcinu dobiće poziv za drugu dozu putem sms poruke ili putem mejla tako da će znati kada je revakcinacija", rekla je dr Milošević i napomenula da hala 3 radi danas do 16 časova.\nPOZIV GASTARBAJTERIMA DA DOĐU U BEOGRAD NA VAKCINACIJU: Termin za državljane Srbije iz inostranstva 15. maj na Sajmu\nSrpki državljani iz dijaspore su se za današnje vakcinisanje prijavili ranije, lekari su dobili spisak i sve to lepo funkcioniše, kaže dr Milošević koja očekuje da se danas jave za vakcinu i oni koji žive u Srbiji, s obzirom da je subota i lepo vreme.\nKaže da u hali 3 ima 10 lekara i 20-tak sestara, odnosno u punom su sastavu.\nDodaje da će sutra, kako je čula, biti punktova i na Savskoj promenadi, te poručila da je važno da se vakciniše svaki građanin.\nPoseban termin za vakcinaciju državljana Srbije iz dijaspore obezbedili su Tim programa za povezivanje sa srpskom dijasporom "Tačka povratka", uz podršku Kancelarije za informacione tehnologije i elektronsku upravu i Vlada Srbije.\nDRAGANA MITAR OBJAVILA SNIMAK IZ NOVOG PAZARA! Priča se da je obnovila vezu sa EDISOM, a sada pokazala u kakvom LUKSUZU UŽIVA! 1\nSEKSELENCIJA JOVAN MARIĆ: Kad su mi se žena i švalerka slučajno upoznale u vozu za Trst i zvanično je propao moj prvi brak! 13 150\t481


Specijalna projekcija domaćeg filma “Prolećna pesma”\nTanjug 11. februara 2022. 00:13\nBEOGRAD – Specijalna projekcija domaće filmske melodrame „Prolećna pesma“ rediteljke Natalije Avramović, održana je sinoć u Dvorani Kulturnog centra Beograda, uz prisustvo većeg dela autorske i glumačke ekipe.\nSpecijalna projekcija upriličena je uoči redovne distribucija ovog nezavisnog projekta koja upravo počinje bioskopski život u zemlji zahvaljujući kompaniji „Fame Solutions“.\nOva neobična melodrama kao rediteljski debi autorke imala je premijeru u maju 2021. u Kombank Dvorani u programu 49. FEST-a, da bi zatim imala uspehe po raznim festivalima.\nGlavna glumica Mihaela Stamenković je osvojila nagradu na italijanskom „Festivalu del Cinema d“IDEA“ u Rimu, kao i Nagradu „Mira Stupica“ za najbolju žensku ulogu na festivalu u Sopotu 2021.\nTakođe, film je išao i po regionu, tako da je dobio Specijalnu nagradu na festivalu „SeeOnline Cinesquare“ u Skoplju, dok je osvojio i Treću nagradu za scenario i Specijalnu nagradu žirija novinara i filmskih kritičara na Festivalu Filmskog Scenarija – Vrnjačka banja 2021.\nRediteljka je pisala scenario sa Ljubinkom Stojanović, gde je pripovedala priču o sebi, svojim problemima, strahovima, patnjama i nakon premijere na FEST-u, kaže, posmatra ga drugim očima.\n„Film mi je dosta pomogao da dođem k sebi i da postanem bolja verzija sebe“, ukratko je objasnila autorka.\nKaže da se odlučila za crno beli film da bi dočarala taj postupak dokumentaristike koji se prožima i oseća tokom cele priče, da sva sećanja, prošlost, koja muče junakinju budu poput crno belih fotografija iz nekih prošlih vremena.\nDodaje da je navikla na crno-belu tehniku, jer već 10 godina radi u „Filmskim novostima“.\nMihaela Stamenković kao glavna i vodeća glumica dominira ostvarenjem u kompleksnoj ulozi i priznaje da je veoma priželjkivala ovakvu ulogu.\n„Bilo je turbulentno prolaziti kroz lik Petre, a opet sam veoma uživala u njoj, jedinstveno je iskustvo. Nije mi tako ni daleka, ona poseduje neke segmente mene, što mi je bio veliki izazov. Istina, malo smo imali vremena da snimamo, trebalo je ući u taj lik za samo 10 dana realizacije“, objasnila je Mihaela.\nNjen partner Ivan Đorđević Džudi, poznat po mnogim TV serijama („Ubice mog oca“, „Tajkun“), smatra da se njegov lik vrti u filmu kao početak i kraj priče.\n„Iako deluje na prvi utisak da je zanatski on samo funkcija i služi da junakinja nešto spozna, on ipak zatvara taj krug, a opet i pokreće radnju, tako da je važan kroz putovanje koje zaokružuje film“, podelio je utiske Džudi.\nKoscenarista Ljubinka Stojanović otkrila je da joj je ovo bilo jedno od prijatnijih iskustava na relaciji dramaturg – reditelj, jer im je saradnja bila „fantastična“.\nStojanović je priznala da su privatni rukopisi režiserke bili u početku teško prohodni da bi se sklopio scenario, ali da je Natalija od početka tačno znala šta želi i to je onda olakšalo stvaranje.\nProducent Nada Savić je izjavila da se uveliko pregovara da o distribuciji u inostranstvu i da je jako zadovoljna kako je film prošao na festivalima.\nUz odličnu muziku kompozitora Marka Matovića, u filmu igraju još Danica Maksimović, Ivan Đorđević, Ana Mandić…


Šukalovi prešli u Hadži Jovanove naprednjake | Banjaluka.net\nŠukalovi prešli u Hadži Jovanove naprednjake\nRegionalni i opštinski odbori Stranke Napredna Srpska iz izbornih jedinica četiri i pet, te ove stranke iz opštine Prnjavor danas su u Doboju potpisali sporazum o ujedinjenju sa Srpskom naprednom strankom (SNS) Republike Srpske koju vodi Hadži Jovan Mitrović.\n– Jedna je Srpska Napredna stranka u Republici Srpskoj, dosljedna da ostane u centru, da se ne prikloni ni desnom, ni lijevom krilu- poručio je danas predsjednik ove stranke Hadži Jovan Mitrović.\nMitrović je rekao novinarima da se danas potpisuje sporazum sa regionalnim i opštinskim odborima naprednih stranaka, koje ulaze pod jednu kapu političkog centra i koja svoj najveći nacionalni interes vidi u ekonomskom oporavku Republike Srpske.\n– Iskreno, očekujem da se više nećemo baviti ljudima koji su ušli u SNS da bi iznjedrili svoj vlastiti, a ne opšti interes- naveo je Mitrović.\nPredsjednik Gradskog odbora SNS-a Doboj Golub Panić svoju odluku o napuštanju Stranke Napredna Srpska obrazlaže odstupanjem poslanika ove stranke u Narodnoj skupštini Republike Srpske od zacrtanih ciljeva te samoinicijativnog priključivanja bloku “Savez za promjene”.\nPredsjednik Opštinskog odbora SNS Teslić Momčilo Gotovac ocjenjuje da je Adam Šukalo napustio ideje naprednjaka, svrstavši se u blok “Savez za promjene” s ciljem da se vlast Srpske ruši van zakonitih institucija.\nBorko Kitić navodi da je 28 od 30 mjesnih odbora Stranke napredna Srpska iz Dervente odlučilo da se iščlani jer su, između ostalog, na posljednjim izborima nastupili pod nazivom “Nova Srpska”.


Republika / Počinje 3x3 basket spektakl, dođite ispred Arene!\nPočinje 3x3 basket spektakl, dođite ispred Arene!\npetak, 12. 7. 2019.| 23:09\n- Izrazio bih zadovoljstvo što posle ženskog Evropskog prvenstva u košarci imamo još jedno takmičenje kod nas. Košarka, kao osnova basketa, je uvek dobrodošla u Srbiju i bitan nam je sport- rekao je Vesić i pozvao Beograđane da u velikom broju ispune tribine i pruže podršku srpskim ekipama.\nPoznat raspored utakmica: Evo kada i gde Partizan počinje svoje evropsko putovanje!\n- Imamo najbolji tim na svetu, Novi Sad, ali i reprezentaciju. Basket se brzo razvija u svetu, postao je olimpijski sport, što je prilika i da osvojimo medalju. Iskazali smo želju da budemo domaćini i hoćemo da doprinesemo popularizaciji tog sporta- rekao je Vesić, uz konstataciju da Srbija želi da ulaže u sport u kome je veoma uspešna.\n- Presrećni smo što mozemo da igramo turnir iz tako značajne serije u Srbiji. Donosi nam puno bodova u kvalifikacijama za Olimpijske igre, odnosno veliku šansu za plasman- poručio je on.\n- To je nagrada za momke koji uspešno reprezentuju Srbiju. Trudili smo se da napravimo najveći čelendžeru na sveta, a nista toga ne bi bilo bez podrške Grada - naveo je Koprivica pre nego što je Vesiću uručio dres.\nLažna vest o Nedoviću\nSrbija Sport Beograd Košarka Basket 3x3 Turnir FIBA 3X3 Challenger


Godišnja analiza rada Vojnoobaveštajne agencije\nNaslovna » INFO » Događaji » Godišnja analiza rada Vojnoobaveštajne agencije\nGodišnja analiza rada Vojnoobaveštajne agencije (VOA) u 2016. godini održana je 8. februara 2017. godine u prostorijama Agencije. Rukovodioci organizacijskih jedinica VOA su prezentovali rezultate rada zameniku direktora Vojnoobaveštajne agencije pukovniku Zoranu Stojkoviću.\nObraćajući se pripadnicima agencije pukovnik Zoran Stojković istakao je da Agencija uspešno izvršavala zadatke iz tri dodeljene misije kroz podršku državnom i vojnom rukovodstvu obaveštajnim informacijama o rizicima i pretnjama usmerenim iz inostranstva protiv bezbednosti Republike Srbije, obaveštajnu podršku Vojsci Srbije pri realizaciji misija i zadataka i predstavljanje i zaštitu interesa Ministarstva odbrane i Vojske Srbije u inostranstvu. U skladu sa navedenim, naglašeno je da je VOA svojim rezultatima rada, zahvaljujući između ostalog i visoko obrazovanom i profesionalnom kadru, osavremenjivanju sistema prikupljanja i obrade podataka i primeni savremenih standarda, doprinela stabilnosti sistema odbrane i bezbednosti građana R. Srbije u 2016. godini.\nNa kraju analize, zamenik direktora VOA je istakao ključne ciljeve i zadatke Agencije u 2017. godini ukazavši da je potrebno nastaviti, kroz unapređenje organizacije i daljeg osposobljavanja kadrovskog potencijala, sa podizanjem nivoa operativnih i funkcionalnih sposobnosti u cilju još boljeg odgovora novim izazovima.\nINFO Događaji Godišnja analiza rada Vojnoobaveštajne agencije


Donacija za udruženja sa juga Srbije - Javni servis\nDonacija za udruženja sa juga Srbije\nDonacijom 1.000.000 dinara Srpskom filantropskom forumu maloprodajni lanac Delez Srbija pružio dodatnu podršku inicijativi „Spasimo hranu, spasimo humanost“. Iznos doniran povodom Svetskog dana hrane biće namenjen ustanovama koje su deo Saveza za pomoć mentalno nedovoljno razvijenim osobama Srbije (MNRO) u Nišu, Leskovcu i Vranju.\nDonacija predstavlja nastavak podrške inicijativi „Spasimo hranu, spasimo humanost“ koja je započeta humanitarnim akcijama prikupljanja hrane u prodavnicama širom Srbije, a tokom kojih je zahvaljujući filantropiji i uključivanju kupaca ovog trgovinskog lanca prikupljeno više od 14 tona namirnica za više od 24 humanitarne organizacije širom Srbije. Ove akcije realizovane su zajedno sa Crvenim krstom Beograd i Bankom hrane Beograd.\n„Već sedam godina kroz društveno odgovorni projekat doniranja voća i povrća svakodnevno kao kompanija pružamo podršku lokalnoj zajednici. Donacija koju smo uručili kao podršku inicijativi „Spasimo hranu, spasimo humanost“ samo je pokazatelj naše opredeljenosti da strateški upravljamo viškovima hrane, kao i da filantropskim aktivnostima pomognemo onima kojima je podrška najpotrebnija i da uvek podržimo sve one projekte koji čine naše društvo boljim mestom za život“, istakla je Milica Popović, menadžer korporativnih komunikacija kompanije Delez Srbija.\nKompanija je prepoznala značaj podrške inicijativi koja ima za cilj povećanje svest o problemu svakodnevnog bacanja hrane i važnosti njenog doniranja, a tim povodom kompaniji Delez Srbija uručena je i zahvalnica.\n“Delez Srbija je lider u donacijama hrane, a pored toga veoma su aktivni u svim projektima filantropske zajednice. Donacijom akciji Spasimo hranu spasimo humanost, Delez Srbija pomaže udruženjima i centrima za pomoć mentalno nedovoljno razvijenim osobama i deci u Leskovcu, Nišu i Vranju. Isto tako je važna podrška inicijativi Koalicije za dobročinstvo da se kroz ukidanje PDV-a na hranu pred istekom roka trajanja, stvori još mnogo veća količina hrane koja se može donirati siromašnim građanima i porodicama. Nadamo se da će i Vlada Srbije, kao i Skupština Srbije podržati ovu inicijativu i doneti odgovarajuća rešenja kako bi se maksimalno uticalo na problem gladi”, naglasio je Veran Matić, izvršni direktor Srpskog filantropskog foruma.